Avgust, 2010 No. 134\nPrvi osnovni sud u Beogradu pokrenuo je istragu i odredio pritvor do 30 dana Milošu Mladenoviću i Danilu Žuži zbog sumnje da su napali novinara Teofila Pančića. Posle saslušanja, istražni sudija doneo je rešenje o sprovođenju istrage protiv Mladenovića i Žuže zbog sumnje da su izvršili krivično delo ugrožavanja sigurnosti, kao i kvalifikovani oblik nasilničkog ponašanja, izjavio je šef kabineta republičkog tužioca Vlada Đorđević. On je napomenuo da je za krivično delo ugrožavanja sigurnosti zaprećena kazna od jedne do osam godina, a za krivično delo nasilničkog ponašanja od šest meseci do pet godina zatvora takođe je izjavio da: Tužilaštvo još jednom ponavlja da se napadi na novinare neće tolerisati i da će se za izvršioce ovih krivičnih dela tražiti najstrože kazne - kazao je Đorđević. Medijske kuće okupljene oko Asocijacije medija pozdravljaju brzo reagovanje policije i svih nadležnih službi u ovom slučaju i očekuju da to ubuduće postane redovna praksa, ali očekuju i rešavanje svih do sada nerešenih slučajeva ubistava i napada na novinare. Od svih činilaca u društvu očekuju takvo ponašanje da bavljenje novinarskom profesijom postane mnogo bezbednije nego što je to sada slučaj.\nKONKURS PKS I CEDEF ZA NAJBOLJE NOVINARE\nPrivredna komora Srbije u saradnji sa Centralnoevropskim forumom za razvoj (CEDEF) raspisala je konkurs za najbolje novinarske radove iz oblasti podizanja svesti javnosti i privrede o značaju primene CEFTA sporazuma. Konkurs je otvoren do 20. septembra, a pravo učešća imaju svi novinari, odnosno redakcije i novinske kuće, koje su objavile radove o ovoj temi na teritoriji Srbije, u štampanim, elektronskim i internet medijima. Nagrade se dodeljuju u četiri kategorije: štampa, TV, radio i specijalizovani mediji - internet, a u izbor dolaze sve novinarske forme, izveštaji, intervjui, reportaže, komentari i druge. U svakoj kategoriji, najbolji autorski rad biće nagrađen plaketom, a od ovih radova stručni žiri, čiji je predsednik Miloš Bugarin, predsednik Privredne komore Srbije, doneće i odluku o najboljem novinarskom delu, čiji će autor biti nagrađen studijskim putovanjem u jednu od zemalja CEFTA regiona.\nHILJADITI BROJ JEDINIH BESPLATNIH NOVINA\nPrvih dana avgusta odštampan je i distribuiran 1.000 broj lista „24 sata", jedinih besplatnih dnevnih novina u Srbiji. Posle skoro četiri godine izlaženja, „24 sata" je među najčitanijim novinama, naročito među čitaocima mlađih generacija. Prvi broj lista „24 sata" izašao je 18. septembra 2006. godine u Beogradu. Godinu dana kasnije pokrenuto je i izdanje za Novi Sad, a 16. marta 2009. pokrenut je i projekat „e24 sata", izdanje koje se čita preko interneta.\nPrema podacima iz redakcije ovog lista „24 sata“ svakodnevno čita više od 300.000 čitalaca, a oko 100.000 prima list na svoju e-mail adresu.\nNAGRADE „POLITIKE” DECI U ŠKOLI PRIJATELJSTVA\nU želji da podstakne stvaralaštvo, kreativnost i bavljenje sportom dece u Školi prijateljstva „Naše Srbije” na Tari, koja je upravo završila ovogodišnji rad pošto je tokom jula i prvih dana avgusta ovde okupila oko 600 mališana, novinska kuća „Politika NM” (član Asocijacije medija) je, u okviru svog Sajma knjiga, nastavila tradiciju podrške i nagrađivanja najtalentovanijih u ovoj školi. Ukupno devet nagrada, svaka u iznosu od po 20.000 dinara, dodeljeno je na svečanosti zatvaranja desete Škole prijateljstva onima koji su se, postižući u nekoj od mnogih radionica, istakli u kreativnom radu i na sportskom polju. List „Politika” dodelio je polaznicima škole četiri nagrade i to: za poeziju nagrađen je Mladen Živković, u proznom stvaralaštvu istakao se Petar Milijić, najlepše je slikao Miloš Vasić, dok se u novinarskom radu iskazala Silvana Krstić. Nagrade u oblasti sporta obezbedio je „Sportski žurnal”, a dobili su ih Marija Stojković u tenisu, Jelena Đurić u odbojci, Marko Jovanović u fudbalu, Marko Radosavljević u košarci i Anja Pavlović u ritmičkoj gimnastici.\nPOČELA ONLINE KUPOVINA MAGAZINA COLOR PRESS GRUPE\nNovosadska izdavačka kuća "Color Press Grupa" (član Asocijacije medija) prva je ponudila čitaocima jedinstvenu mogućnost da iz 80 zemalja sveta jednostavnim slanjem SMS poruke lokalnom operateru mobilne telefonije dobiju na svoju e-mail adresu kompletno izdanje svog omiljenog magazina – od prve do poslednje strane. Za oglašivače je veoma važno to što će čitaoci pored tekstova dobiti i sve strane reklama, baš onako kako su raspoređene u print izdanju magazina, a to će povećati efekat oglašavanja u tim magazinima. Za čitaoce je bitno da sve to dobijaju po pristupačnoj ceni – istoj ili nižoj od one na kioscima! Sistem je jednostavan: čitalac odabere zemlju u kojoj se trenutno nalazi, zatim izdanje koje želi da kupi (trenutno su to: Svet – Srbija, Svijet Crna Gora, Svijet Bosna i Hercegovina, Svet plus – dijaspora, Scandal Srbija, Scandal BiH i CG, Evropski Scandal) i dobija tekst SMS poruke i broj na koji treba da je pošalje, uz cenu poruke. Kada to uradi, u roku od 15 minuta na njegovu e-mail adresu stiže kompletno izdanje magazina koje je kupio pa može da ga lista i čita kao da su pred njim štampane novine. Posle početne eksperimentalne faze s magazinima "Svet" i "Scandal", "Color Press Grupa" će istu mogućnost ponuditi i čitaocima magazina "Hello!", "Lepota i zdravlje", CKM i drugih.\nPREDSTAVLJEN PORTAL „PIŠTALJKA“\nInternet portal www.pištaljka.rs na kome će građani uz zaštitu identiteta moći da prijave primere korupcije pokrenut je krajem jula. Vladimir Radomirović, glavni i odgovorni urednik Pištaljke, istakao je da će portal služiti kao svojevrsni servis uzbunjivačima, to jest „duvačima u pištaljku“, koji se osmele da prijave korupciju.\nPROŠLE GODINE U SRPSKIM MEDIJIMA 20 ODSTO MANJE OGLASA\nTržište oglašavanja u Srbiji je 2009. godine vredelo 161 milion evra, što je za oko 20 odsto manje nego rekordne 2008. godine, pokazuju podaci kompanije Nilsen medija risrča. Prema podacima te kompanije, oglašivači su 2008. godine izdvojili ukupno 206 miliona evra za razne oblike reklamiranja, a ta godina je bila rekordna u nizu stabilnog rasta ovog segmenta od početka decenije. Prošle 2009. godine, kompanije su najviše novca potrošile za oglašavanje na televizijama - za oko četiri odsto više nego 2008. godine. Internet oglašavanje je zabeležilo izvestan rast, sa 0,97 odsto u 2008. godini na 1,6 odsto u 2009. dok su žrtve recesije bili štampani mediji i OOH - kategorija koja obuhvata bilborde, reklame na ulicama, u prevoznim sredstvima, čekaonicama i slično (pad sa 14,6 na 12,7 odsto).\nHOMBAH: VAC SPREMAN ZA POVLAČENJE IZ JUGOISTOČNE EVROPE\nNemačka medijska grupa VAC, koja je najavila da će se povući iz Srbije, spremna je da se povuče iz celog regiona Jugoistočne Evrope, izjavio je direktor VAC-a Bodo Hombah za nemački list „Handelsblat".\n„Jugoistočna Evropa nije za nas tržište budućnosti... Ne želimo da tamo jačamo", rekao je Hombah. Prema njegovim rečima, VAC je spreman „za prodaju svojih udela u firmama u Jugoistočnoj Evropi, ali samo ako postoje uslovi za to". „Možemo, ali nismo primorani na prodaju. Zbog toga imamo slobodu da to radimo samo ako se isplati", rekao je Hombah.\nVAC je sredinom juna saopštio da se povlači iz Srbije.\nKao plod saradnje TV Studio B i TV B92, na TV B92 je počela da se emituje nova polusatna emisija kolažnog tipa „Beograd za početnike” koju u potpunosti realizuju novinari Studija B, Pored ovog nedeljnog jutarnjeg termina, emisija će biti prikazivana i u nekoliko repriznih termina na TV B92 info. Ovaj svojevrsni bedeker biće emitovan i na Studiju B.\nZanimljiva je saradnja Studija B i TV B92, ne samo kada je reč o ovoj emisiji, već i na nivou jutarnjih emisija ove dve medijske kuće.\nDONACIJA MAXIJA NARODNOJ KUHINJI\nKompanija Delta Maxi, deo Delta Holdinga (pridruženi član Asocijacije medija) donirala je 4,630.399 miliona dinara Narodnoj kuhinji u Vranju, koje je prikupila tokom akcije „1 dinar za najsiromašnije“. Tokom maja u svim maloprodajnim objektima Delta Maxi Grupe od svakog prodatog proizvoda robne marke „Premia“ izdvajan je jedan dinar u humanitarne svrhe. Prikupljena sredstva namenjena su vranjskoj narodnoj kuhinji koja se suočava se velikim poteškoćama u radu i nalazi se pred zatvaranjem. Ova sredstva osiguraće njen dalji rad tokom godinu i po dana. Kompanija Delta Maxi je početkom februara pokrenula akciju izdvajanja sredstava od prodaje Premia proizvoda u humanitarne svrhe. Do sada su realizovane dve akcije u februaru i martu kada su prikupljena sredstava za decu obolelu od malignih bolesti i decu bez roditeljskog staranja. Tom prilikom je prikupljeno 6.2 miliona dinara, koji su donirani Nacionalnom udruženju roditelja dece obolele od raka (NURDOR) i Domu za decu i omladinu „Petar Radovanović“ u Užicu.\n"IBARSKE NOVOSTI" OPET NA KIOSCIMA\nLokalni kraljevački nedeljni list "Ibarske novosti", sa tradicijom dugom 57 godina, koji posluje u okviru istoimenog informativnog preduzeća u čijem su sastavu još regionalna televizija i lokalni radio, posle gotovo jednogodišnje pauze pojavio se u novom ruhu, na kraljevačkim kioscima. Na taj način zaokružen je bar delimičan oporavak ove informativne kuće čiji je novi vlasnik, početkom prošlog meseca, postalo preduzeće "Hemo" iz Kraljeva.\nPrivatizacija "Ibarskih novosti" poništena je prošle godine, a zbog duga od 60 miliona dinara početkom 2010. pokrenut je stečaj, a potom proglašen i bankrot u nekada najvećoj medijskoj kući u ovom delu Srbije.\nVišemesečnu agoniju prekinuo je dolazak novog vlasnika, koji je za 12 miliona kupio "Ibarske novosti". Ovom informativnom preduzeću sada predstoji žestoka borba za opstanak na tržištu, pošto su se, u međuvremenu, na kraljevačkom medijskom nebu pojavile i nove televizije i novi nedeljnici.\nNOVI SAD CENTAR DUNAVSKE MEDIJSKE MREŽE\nNa sednici Upravnog odbora Radio-televizije Vojvodine usvojena je Informacija Radne grupe za međunarodnu saradnju o projektu osnivanja Dunavske medijske mreže i operacionalizaciji plana uključivanja RUV u međunarodne tokove, vezanih za razvoj strategije podunavskog regiona u okviru Evropske unije. Navedeno je da je, na inicijativu Radio-televizije Vojvodine, Republika Srbija Projekat Dunavske medijske mreže sa sedištem u Novom Sadu predložila nadležnim organima EU kao prioritet za saradnju u okviru Dunavske strategije EU. U predlogu se navodi i kako bi RUV- RTV trebalo da bude nosilac ovog projekta.\nČlanovi Upravnog odbora Javnog preduzeća PTT saobraćaja „Srbija” (pridruženi član Asocijacije medija), predstavnici poslovodstva, sindikata i zaposleni, dobrovoljno su dali krv u Institutu za transfuziju krvi Srbije. Generalni direktor Pošte Srbije Goran Ćirić rekao je da su zaposleni u PTT-u, u trenutku kada nema dovoljnio krvi u bolnicama, želeli da pokažu humanost i solidarnost i na taj način pomognu onima kojima je takva pomoć potrebna. Ćirić je kazao da je to početak akcije dobrovoljnog davanja krvi zaposlenih u Pošti i dodao da će narednih dana PTT radnici u svim većim gradovima širom Srbije, gde budu dežurale zdravstvene ekipe, imati priliku da pokažu svoju humanost. On je naveo da je ta akcija jedan od načina da se pokaže solidarnost sa građanima i dodao da su zaposleni u PTT-u svakog dana na nečijem pragu i sve građane Srbije smatraju svojim komšijama.\nZAVRŠEN ŠTRAJK U „DNEVNIKU”\nZaposleni u „Dnevnik holdingu” prekinuli su jednomesečni štrajk, pošto je sa Vladom Vojvodine zaključen pisani dogovor o dinamici isplate zaostalih zarada. Od tri plate koje su bile uslov za početak rada, prva je (zajedno sa putnim troškovima) trebalo da bude isplaćena već do kraja istog dana. Druga će stići najkasnije za osam dana, a treća posle potpisivanja ugovora sa korisnicima usluga ovog preduzeća. O dinamici isplata preostalih sedam zarada naknadno će se pregovarati. Potpise na protokol stavili su potpredsednica Vlade AP Vojvodine Ana Tomanova Makanova, pokrajinski sekretar za rad, zapošljavanje i ravnopravnost polova Miroslav Vasin, zatim predsednik Upravnog odbora AD „Dnevnik holding” Zlatomir Momirov, predsednik Organizacije samostalnih sindikata Stevan Tomin i predsednik Saveza samostalnih sindikata grada Novog Sada i opština Drago Đokić.\nPredsednik sindikata „Dnevnik holdinga” Steva Tomin ističe da se potpisani protokol ne odnosi na zabranu ulaska v. d. direktorki Jasmini Mašulović, koju radnici i dalje neće pustiti u zgradu „Dnevnik holdinga”.\nTELEKOM JOŠ BLIŽI KORISNICIMA\nU nastojanju da se što više približi potencijalnim korisnicima i pruži što kvalitetniju uslugu Telekom Srbija a.d. (pridruženi član Asocijacije medija otvoreno je novo prodajno mesto u beogradskom tržnom centru „Ušće“. U prijatnom, moderno opremljenom prostoru poslovnice korisnici mogu zaključiti ugovor ili podneti zahtev za neku od brojnih usluga i dobiti sve informacije o kompletnom prodajnom asortimanu Telekoma Srbija. Radno vreme prodajnog mesta usklađeno je sa radnim vremenom Tržnog centra, tako da poslovnica radi svakog dana od 10:00 do 22:00. Samo otvaranje poslovnice proteklo je u dobroj atmosferi za koju se pobrinuo „gospel“ hor svojim neobičnim nastupom, a puštanjem 5000 crvenih balona, koji su prekrili centralni foaje i obradovali najmlađe, svečano je obeležen početak rada poslovnice.\nVOĐI NAVIJAČA 16 MESECI ZATVORA\nVođu navijača Partizana Miloša Radisavljevića (27) zvanog Kimi osudio je Prvi osnovni sud u Beogradu na kaznu od godinu i četiri meseca zatvora zbog ugrožavanja sigurnosti novinarke B92 Brankice Stanković. Sud je skandiranje na fudbalskoj utakmici Partizan - Šahtjor „Otrovna si kao zmija, proći ćeš ko Ćuruvija!“ ocenio kao pretnju po sigurnost novinarke. Sud je Radisavljevića pustio da pravosnažnost presude čeka na slobodi. Apelacioni sud istovremeno je ukinuo rešenje kojim je obustavljen postupak protiv šestorice navijača zbog istog incidenta.\nDIGITALNI KABINETI ZA OSNOVNE ŠKOLE U SRBIJI\nU toku je realizacija programa Ministarstva za telekomunikacije i informaciono društvo - „Digitalna škola“ koji će pružiti mogućnost da više od 1.100 osnovnih škola na teritoriji Republike Srbije budu opremljene novim digitalnim kabinetima. Za program „Digitalna škola“ planirana su sredstva od 650 miliona dinara. Za ovaj program mogu da se prijave sve osnovne škole čiji su osnivači Republika Srbija, Autonomna pokrajina ili jedinica lokalne samouprave. Svaka škola može prijaviti jedan, ili više školskih objekata u kojima organizuje redovnu nastavu. Ministarstvo za telekomunikacije i informaciono društvo će dodatno pomoći školama u nedovoljno razvijenim opštinama prilikom pripreme kabineta za instaliranje kompjutera. Na veb sajtu www.digitalnaskola.rs škole mogu preuzeti obrazac za prijavu a ujedno mogu pronaći i druge informacije u vezi sa programom „Digitalna škola“. Rok za prijavu škola je 15.9.2010. godine. „Smatramo da je ulaganje u mlade i njihovo obrazovanje neophodno za razvoj informacionog društva u Srbiji, a istovremeno i za unapređenje konkurentnosti naše zemlje. Realizacija programa „Digitalna škola“ daje mogućnost svakoj od oko 1.100 škola širom zemlje da učenicima pruže iste uslove za interaktivno obrazovanje” izjavila je ministarka Jasna Matić promovišući početak akcije.\nUSPEŠNO POSLOVANJE DELTA GENERALI OSIGURANJA\nPrema preliminarnim rezultatima, kompanija Delta Generali Osiguranje a.d.o Beograd završila je prvo polugodište 2010. godine sa premijom od 5,3 milijarde dinara, čime je ostvaren rast od 8 odsto u odnosu na isti period prošle godine. U još jednom periodu na koji je uticala teška svetska ekonomska kriza, preliminarni rezultati u prvom polugodištu, potvrdili su sposobnost kompanije da se stabilno razvija kad je reč o premiji i profitabilnosti biznisa. „Imali smo rast premije od 8 procenata i to je dobar rezultat, posebno imajući u vidu da je po preliminarnim rezultatima ukupno tržište poraslo za oko četiri odsto. Ovi rezultati nagrada su za našu inovativnost i reflektuju kompanijsku sposobnost da ispuni očekivanja raznovrsnih klijenata", rekao je predsednik Upravnog odbora i generalni direktor Delta Generali Osiguranja Nebojša Divljan. "Naši rezultati se poklapaju sa izuzetnim rezultatima većinskog akcionara, Generali grupe, koja je po poziciji na listi Fortune magazina najveća svetska kompanija koja je investirala u srpsko tržište“ istakao je Divjan.\nPOVEĆAN BROJ DNEVNIH LISTOVA U SVETU\nPredstavnici Svetske Asocijacije novina i novinskih izdavača na konferenciji održanoj u Kuala Lumpuru saopštili su najnovije podatke o novinsko-izdavačkoj industriji u svetu koji se odnose na 2009. godinu.\nPrema ovom izveštaju uprkos dramatičnim posledicama ekonomske krize broj dnevnih listova u svetu je povećan za 1,7 odsto i dostigao je cifru od 12.477 dnevnika.\nNovine u svetu svakodnevno čita 1,7 milijardi čitalaca ili 25 odsto populacije odraslih ljudi. Kada se ovoj brojci doda i broj čitalaca periodičnih listova onda novine i magazine čita više od 37 odsto odraslih stanovnika planete.\nPet najećih novinskih tržišta na svetu su: Indija sa prosekom od 110 miliona prodatih primeraka dnevno, Kina sa 109 miliona, Japan sa prodajom od 50 miliona primeraka dnevno, USA sa 46 miliona prodatih novina dnevno, a na petom mestu je Nemačka sa 20 miliona prodatih primeraka dnevnih novina.\nMeđu sto najvećih dnevnih listova na svetu čak 67 je iz Azije.\nNOVINSKI IZDAVAČI SE USPEŠNO ODUPIRU EKONOMSKOJ KRIZI\nNovinski izdavači širom sveta uspeli su da u značajnoj meri amortizuju posledice ekonomske krize kada je reč o ukupno prodatim tiražima i da zabeleže minimalni pad prodaje od 0,8 odsto uz činjenicu da je u svetu svakodnevno prodavano oko 517 miliona primeraka dnevnih novina. Ako se uzmu u obzir podaci za proteklih pet godina onda novinski izdavači beleže porast prodatih primeraka od čak 5,7 procenata.\nSa aspekta svih novinskih izdvača u svetu na nedavno održanom skupu u Kuala Lumpuru u organizaciji WAN-IFRA iznete su i povoljne prognoze kada je u pitanju 2010. godina. Prema tim prognozama novinski izdavači tokom ove godine mogu očekivati prosečan porast prihoda od oglasa za 3,5 odsto s tim da će u porastu prednjačiti Azija sa prastom od 5,8 procenata a sledi je Evropa sa porastom oglasnih prihoda od 2,2 procenta. Ovime će i definitivno biti zaustavljen negativan trend u ovoj oblasti.\nNa skupu je iznet i zanimjiv podatak iz istračivanja koje je za svoje potrebe kompanija Microsoft sprovela u Velikoj Britaniji. Podaci iz ovog istraživanja govore da svaka funta potrošena za novinsko oglašavanje donosi pet funti prihoda dok oglasi emitovani u okviru tv programa donose 2,2 funte a u onlajn varijanti 3,4 funte prihoda.\nSVINJARI LANSIRALI „PIG’NIC“ DIGITALNU KAMPANJU\nBritansko udruženje svinjara (BPEX) lansiralo je digitalnu kampanju s namerom da ohrabri potrošače da jedu svinjetinu tokom letnjih meseci. Namera organizatora koji stoje iza brenda “Volim svinjetinu” (Love Pork) je da ohrabre porodice i ostale da na izletima za vreme kojih pripremaju hranu – jedu svinjetinu. Nova kampanja dostupna je na BPEX-ovom web sajtu: www.lovepork.co.uk a pripremljene su i odgovarajuće stranice za Fejsbuku (Facebook). Ranije tokom godine udruženje je sprovelo kampanje posvećene podsticanju žena da se aktivnije uključe u “roštiljanje”, a pripremljen je i Devojački vodič za grilovanje.\nVAŠINGTON POST PRODAO NJUZVIK\nTražeći izlaz iz krize kompanija Vašington Post odlučila je da proda perjanicu američkih nedeljnika - magazin Njuzvik (Newsweek). Ovom prodajom okončano je pedesetogodišnje vlasništvo WP u širom sveta poznatom magazinu čije ime je postalo sinonim za slične, ili iste uređivačke koncepte. Magazin je osnovan daleke 1933. godine, a novi vlasnik je znatno stariji od njega. Kupac je Sidney Herman devedesetjednogodišnji osnivač poznate audio kompanije Herman. “Newsweek” je tokom 2009. godine zabeležio gubitke od preko 30 miliona dolara a u prvom kvartalu ove godine oni su već prešli iznos od 11 miliona dolara tako da je jedini izlaz bio – prodaja. Iako je saopšteno da je prodaja obavljena uz fer cenu ima medijskih stručnjaka koji spekulišu i sa podatkom da je poznati magazin koštao samo dolar. Magazin zapošljava 300 zaposlenih na različitim pozicijama.\n“SAN” MENJA “TV MAG”\nKompanija News International (britanski ogranak Mardokove News Corporation) odlučila je da se reši dosadašnjeg TV magazina u najtiražnijem britanskom dnevnom listu “The Sun” i zameni ga novim drugačije uređivačke koncepcije. Novi TV magazin čiji start je planiran za poznu jesen, ili početak zime biće više nego dosadašnji posvećen glamuru i pre svega okrenut ženskoj čitalačkoj publici. Osim čitanosti za promenu sadržaja i izgleda TV magazina “krivac” je i želja menadžmenta da marketinškim agencijama ponudi prostor za plasman oglasa višeg profila, a ne kao što je to do sada bio slučaj, za oglase sa kuponima za različite vrste popusta pri kupovini.\nBRITANIJA: ITV OSIGURALA PRAVA ZA SVETSKI RAGBI KUP\nJedan od najvećih britanskih tv emitera, kompanija ITV uprkos snažnoj konkurenciji BskyB uspela je da osigura ekskluzivno pravo za prenos utakmica sa Svetskog ragbi kupa 2011. godine, koji će biti održan na Novom Zelendu kao i hostovanje Svetskog ragbi kupa koji će 2015. godine biti održan u Engleskoj. Utakmica za obezbeđivanje prava završena je kod cifre od 60 miliona funti što je 100 odsto više nego što su plaćena prava za 2003. i 2007. godinu.\n“DEILI STAR” NE POPUŠTA U RATU SA DISTRIBUTERIMA\nUprkos činjenici da je skinut sa oko 500 prodajnih lista britanskih nezavisnih distributera “Daily Star” i njegov gazda Richard Desmond ne odustaju od poslovne politike da do što viših tiraža dođe što nižim prodajnim cenama čime smanjuju zaradu distributera. Redakcija “Daily Star” je u junu ove godine iznenadila konkurente snizivši prodajnu cenu lista sa 25 na 20 penija, što je pozdravljeno od čitalaca, ali ne i od pojedinih distributera. Ovim potezom distributerska zarada svedena je na 4,84 penija po primerku “Daily Star” pri prosečnom tiražu od 809.000 primeraka, koliko je ovaj tabloid imao u junu. Pojedini distributeri podsećaju da ovo nije prvo kresanje cena “Daily Star” koji je u novembru 2008. godine spustio cenu sa 35 na 25 penija a distributersku zaradu sa 8,47 na 6.05 penija. Imajući u vidu da u Britaniji ima više od 35.000 nezavisnih distributera “Daily star” neće odustati od svoje cenovne politike. Ovo tim pre kada se uzme u obzir činjenica da je prodajnu cenu spustio i najtiražniji britanski dnevnik “The Sun” ali su distributeri respektujući dnevni tiraž od oko 3.000.000 primeraka ćutke istrpeli ovaj potez Mardokove britanske perjanice.\nSKAJ LANSIRA PRVI 3D KANAL U EVROPI\nBritanska Sky tv saopštila je da je spremna da od 1. oktobra u Velikoj Britaniji startuje sa prvim 3 D tv-kanalom. Početak emitovanja rezervisan je za prenos takmičenja golfera u okviru Ryder Cupa. Sadržaj pograma koji će biti dostupan gledaocima Sky+HD uz korišćenje posebnih naočara za praćenje 3D programa biće, pre svega, sportski prenosi i filmovi prilagođeni za emitovanje u 3D formatu. Inače Sky 3D program mogao je da se prati, počev od aprila 2010. godine u 1.500 britanskih pabova. Kompanija već ima potpisane ugovore sa Disney, Fox, Universal, Warner Brothers, Paramount i DreamWorks za prikazivanje najboljih holivudskih filmova u 3D tehnologiji.\nDAILY MAIL&GENERAL TRUST: PRERAČUNALI SE!\nJedana od najvećih britanskih izdavačkih kuća Daily Mail&General Trust povukla je optimističku prognozu da će tokom ove godine doći do značajnog oporavka ćerke firme “Northcliffe Media” koja izdaje više od 100 lokalnih i regionalnih listova u Velikoj Britaniji pre svega na području jugoistočne Engleske i istočnog Midlanda. Do promene stava došlo je nakon informacije da je prihod tokom marta, aprila i juna 2010. godine opao za 4 procenta, a da je prihod od oglasa u poređenju sa istim periodom prethodne godine manji za oko 10 odsto. Ipak DM&GT ne odustaje od optimističkih prognoza ovoga puta za narednu godinu.\nMARDOK PRODAJE NOVINE NA FIDŽIJU\nMesec dana nakon što je vojni režim Fidžija dao rok od 90 dana Mardokovoj kompaniji News Limitid da mora da proda dnevnik The Fiji Times oditorska kuća PricewaterhouseCoopers počela je da prikuplja ponude za kupovinu lista. Prema dekretu koji je stupio na snagu 28. juna mediji na Fidžiju moraju da budu u 90-postotnom vlasništvu građana Fidžija koji pri tome žive u zemlji. Mada News Limited nije želeo da prodaje novinu, vojne vlasti su poručile da neće biti nikakvih izuzetaka u odnosu na dekret.


Mihael Rot: Balkan nije zabačeni dio, već centralno dvorište EU :: Semberija INFO ::\nKako je istakao, približavanje zapadnog Balkana EU je u njemačkom interesu, zbog čega, kako je istakao, EU treba da nađe načina da ovim zemljama pomogne da što prije sprovedu reforme koje su potrebne. Ova izjava značajna je u kontekstu da je prije tri sedmice Njemačka od Hrvatske preuzela predsjedavanje EU na šestomjesečni period.\n"U našem je interesu da zapadni Balkan pronađe put ka demokratiji, vladavini prava i regionalnom pomirenju, kao i da mlade generacije dobiju perspektivu", rekao je on, a prenosi portal Europeanwestbalkans.\nKao jedan od prioriteta njemačkog predsjedavanja Savjetom EU, Rot je najavio jače angažovanje u regionu, a naglasio je da će Njemačka organizovati i odvojene konferencije, na kojima će najviše biti riječi o davanju budućnosti mladim u regionu.\n"Samo ako EU preuzme više odgovoernosti moći će region zapadnog Balkana doživjeti prosperitet", rekao je Rot i ponukao EU da pokaže više vidljivosti u regionu. Rekao je da je trenutno najveći izazov dijalog između Beograda i Prištine i da je potrebno pomjeriti stvari iz trenutne pat pozicije, kako bi se pokrenuo napredak u cijelom regionu.\n"Moramo biti više emotivni. Moramo svima staviti do znanja da mi nismo nekakav puki tehnokratski karavan. EU mora početi rješavati probleme i stavljati teme na dnevni red koje se stvarno tiču ljudi", rekao je Rot.\nRot je pohvalio Miroslava Lajčaka, specijalnog izaslanika Žozefa Borela, visokog predstavnika EU za spoljnu politiku, na angažmanu na rješavanju problema Kosova.\nNa naše pitanje na koji način se njemačka politika može odnositi prema BiH, Tanja Topić, analitičarka iz Banjaluke, kaže da vjeruje da dobra volja Njemačke postoji prema svima, ali da je sad prevashodno okrenuta napretku Sjeverne Makedonije i Albanije, dok je BiH u drugom planu.\n"U BiH i dalje mnogi misle da je članstvo u EU poklon i da se ne treba ništa raditi. Ne možemo se previše nadati dok se naš odnos ne promijeni", smatra ona.


Vreme je da se podvuče crta u stranci, ne treba nam "seča knezova" ni "lov na veštice", samo rezultati - Alo.rs\nVreme je da se podvuče crta u stranci, ne treba nam "seča knezova" ni "lov na veštice", samo rezultati\nPotpredsednik SNS i gradonačelnik Novog Sada Miloš Vučević smatra da je potrebno da se podvuče crta i da se vidi ko je šta u toj stranci uradio tokom prethodnih godina.\nPredsednik Vučić ima svoju agendu i svakako je odmereniji i smireniji od mene, te nije donosio nagle odluke. Nekada mi se činilo da to nije dobro, a onda vremenom se dokaže da je svakako bolje procenio i imao više informacija u igri od mene. I danas je tako i to je nesporno.\nOn dobro posmatra šta se dešava, a rekao bih da je njegov interes pre svega da se to reši, a onda i interes svih nas. Ne treba to da bude nikakva "seča knezova" i "lov na veštice" i da sada nekoga kome su se do juče svi približavali i zvali ga “šefe, šefe”, a ne mislim na Aleksandra Vučića, udaraju po leđima sa nekom batinom i da tako dokazuju svoju hrabrost.\nNikada tako nešto ne bih uradio i na to pristao, ali mislim da treba da podvučemo crtu i vidimo ko je šta uradio u prethodnih 3, 4, 5 godina. Ulazimo u novi period, novi izborni ciklus, pa treba da vidimo šta ćemo dalje da radimo. To je, mislim, potpuno prirodno.\nNjegov legitimitet je najjasniji, najsnažniji je i on je jedini koji je biran direktno. Verujem da Aleksandar Vučić zna ko šta radi i kako radi i da zna šta mu je činiti u narednom periodu. Nisam samo rekao da je reč o ministrima, već i da tu ima i lokalnih funkcionera i direktora preduzeća, ali i ljudi iz Predsedništva stranke - istakao je Vučević na svom Instagram profilu.\nmiloš vučević rezultati izbori politika


Ove sezone ajlajner je nezaobilazan detalj u šminkanju. Uz njegovu pomoć oči će vam savršeno doći do izražaja, a pogled će biti zavodnički i fatalan.\nOčuvajte vid: 4 namirnice koje “rade“ za vas\nImate spuštene kapke i želite da ih vizuelno podignete odgovarajućom šminkom, ali ne znate kako? Pratite naša kratka uputstva...\nglassrpske.com 15 komentara\nGolim rukama sinu izvadila oči?\nPetogodišnji dečak kojem su tokom satonističkog rituala iskopane oči u sredu je pušten iz bolnice, a lekari kažu kako nema nade da će mu se ikada vratiti vid, prenose agencije.


Beta 22. maja 2022. 11:30\nBeogradski dnevni listovi na naslovnim stranama izdanja za nedelju, 22. maj 2022. godine najviše pišu o sastanku predsednika Srbije Aleksandra Vučića i premijera Madjarske Viktora Orbana, najavljenim pregovorima oko cene gasa i drugim temama.\nALO – O najavi telefonskog razgovora predsednika Srbije Aleksandrom Vučićem i ruskog predsednika Vladimira Putina „Bitka za najbolju cenu gasa“. Za list govori funkcioner Srpske napredne stranke i gradonačelnik Novog Sada Miloš Vučević „Imaćemo jaku prosrpsku vladu“.\nBLIC – Lider Pokreta slobodnih gradjana Pavle Grbović u intervjuu za list kaže „Ako se tenzije smire, sastanak Vučića i Djilasa imaće smisla“. „10 stvari o majmunskim boginjama“ o novoj bolesti koja je stigla u Evropu.\nVEČERNJE NOVOSTI – „Vučić i Putin stavljaju pečat na cenu gasa“ o najavljenom razgovoru srpskog i ruskog predsedika. V.d. direktora Instituta za virusologiju, vakcine i serume „Torlak“ Vera Stoiljković kaže „Spremni smo da pravimo najnovije vakcine“.\nKURIR – Pod naslovom „Prijatelji“ piše o sastanku madjarskog premijera i srpskog predsednika. List piše o rizicima kojima se izlažu deca i mladi zbog izazova na Tiktoku „Opasno i glupo“.\nPOLITIKA – Nakon sastanka predsednika Srbije Aleksandra Vučića i premijera Madjarske Viktora Orbana, list piše „Srbija i Madjarska na dobrom putu“. U intervjuu za list, ambasador SAD Kristofer Hil poručuje „Nema trećeg puta – Istok ili Zapad“.\nSRPSKI TELEGRAF – List prenosi poruku Vučića i Orbana posle sastanka u Novom Sadu „Prijatelji u dobru i zlu“.


10 najboljih hotela sa 3 zvezdice u Kalabriji - TripAdvisor\nHoteli sa 3 zvezdice - Kalabrija, Italija\nHoteli sa 3 zvezdice - Kalabrija\nPrikaži 369 rezultata\n369 od 3.351 objekta odgovara vašim filterima. Obriši sve filtere\nBr. 1 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 2 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 3 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 4 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 5 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 6 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 7 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 8 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 9 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 10 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 11 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 12 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 13 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 14 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 15 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 16 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 17 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 18 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 19 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija\nBr. 20 od 369 – objekti sa najboljim odnosom cena/kvalitet – Hoteli sa 3 zvezdice - Kalabrija


Iako maratonci neće dolaziti u stari deo grada, jasno je da će doći do velikih promena u saobraćaju i javnom gradskom prevozu i to u dva navrata: manjih od subote u 22.00 do nedelje u 9.00, a mnogo većih u nedelju od 9.00 do 16.00.\nPromene u nedelju od 9.00 do 16.00:\n* Linija 17 (od 9.00 do 13.30): u oba smera ulicama Bulevar Mihajla Pupina, Аntifašističke borbe, Bulevar Аrsenija Čarnojevića i dalje redovno;\nTrasa kojom će trčati maratonci\nStart polumaratona i maratona je u Bulevaru Zorana Đinđića kod "Štark arene", a trasa ide Bulevarom Milutina Milankovića, Đorđa Stanojevića, preko Mosta na Adi, zatim kroz novobeogradske blokove, preko Tošinog bunara, Pariske komune i kružnog toka kod GO Novi Beograd, nazad do Bulevara Zorana Đinđića; polumaratonci skreću i ulaze u cilj u "Štark arenu", a maratonci nastavljaju još jedan krug i ulaze u cilj u Štark Arenu.\n* Linija 607: u smeru ka Surčinu ulicama Bulevar Mihajla Pupina, Pariske komune, Tošin bunar,\nCentar grada ovog puta neće biti zatvaran\nАutoput Beograd - Šid i dalje redovno; u smeru ka Paviljonima Аutoput Beograd – Šid, Аntifašističke borbe, Bulevar Mihajla Pupina i dalje redovno;


Košarkaški klub Mega Mozzart » MILOJEVIĆ: „PREZADOVOLJAN POBEDOM U LAKTAŠIMA, BILI SMO ČVRSTI I HRABRI“\nKošarkaši Mega Bemaxa su odlično započeli novu sezonu u ABA ligi pošto su u uzbudljivoj završnici u Laktašima slavili sa 79:80 protiv domaće Igokee.\nNa konferenciji za štampu posle meča trener Mega Bemaxa Dejan Milojević nije krio zadovoljstvo:\n– Prezadovoljan sam pobedom jer je Igokea sigurno napravila najkvalitetniju ekipu u poslednjih nekoliko godina. Međutim, ja verujem u moju mladu ekipu i znao sam da možemo da igramo protiv svih. Tražio sam od igrača da budu čvrsti i strpljivi, kontrolisali smo igru veći deo utakmice ali kad imate mlade igrače kao što ima Mega, oscilacije su neizostavne. Na kraju smo bili u situaciji i da izgubimo utakmicu, ali smo bili dovoljno čvrsti i hrabri na kraju i uspeli da ostvarimo važnu i vrednu pobedu. Ja stvarno mislim da odavde mnoge ekipe neće izaći sa pobedom, kada imate ekipu koja je ovako mlada onda ovakva pobeda mnogo znači na samopouzdanju,\nrekao je Milojević, a na pitanje novinara da prokomentariše prednost koju je Mega ispustila, trener Mege je istakao sledeće:\n– Kraj trećeg perioda smo zaboravili u odbrani da preuzmemo igrače, napravili smo neke faulove u bonusu a Igokea je to znala da kazni. Ipak, posle toga smo uspeli da se dignemo i zbog toga mi je posebno drago,\nZa kraj, novinare je zanimalo da trener Mege prokomentariše igrače koji su kandidati na NBA draftu naredne godine:\n– Naš glavni cilj je da napravimo što više kvalitetnih igrača i uz to, kvalitetnih ljudi, da ih pripremimo da mogu da žive od košarke i mislim da to veoma dobro radimo već godinama. Naravno, uz to želimo i da pobedimo svaku utakmicu koju možemo,


Igor Milanović - Blic Sport\nSrpska petorka slavila protiv Primorja, Pro Reko osmi put šampion Evrope\nVaterpolisti Pro Reka postali su prvaci Evrope osmi put, pošto su u finalu Lige šampiona pobedili Primorje sa 8:7\nVaterpolisti Radničkog nemoćni, Pro Reko sa Milanovićem slavio u Kragujevcu\nVaterpolisti Radničkog izgubili su u Kragujevcu od Pro Reka sa 12:5 (2:2, 4:2, 3:0, 3:1), u prvom kolu A grupe Lige šampiona.\nČudesan uspeh Emira Bekrića u finalu trke na 400 metara sa preponama i osvajanje bronzane medalje na Svetskom prvenstvu u atletici, podsetio je na brojne spektakularne završnice posle kojih su se radovali srpski sportisti. Stao je naš atletičar rame uz rame sa onima koji su pisali trenutke za istorju, a Blicsport.rs je izdvojio 10 najdramatičnijih.\nVaterpolisti Partizana najavljuju pobedu, Milanović ne putuje sa ekipom u Segedin\nPomoćni trener vaterpolista Partizana Uroš Stevanović izjavio je da ekipa mora hladne glave da uđe u utakmicu sezone u Evroligi protiv Segedina.\nMilanović: Pobedićemo Vašaš, makar i dosadnom igrom\nTrener vaterpolista Partizana Igor Milanović najavio je da će njegov tim na sve načine pokušati da dodje do pobede protiv madjarskog Vašaša i ostane u igri za plasman u čevrtfinale Evrolige.\nMilanović: Plasman na fajnal for bio bi veliki uspeh\nTrener vaterpolo kluba "Partizan" Igor Milanović, izjavio je da bi ove sezone uspeh za njegov tim bio plasman na fajnal for Evrolige.\nMilanoviću tri utakmice suspenzije\nTrener vaterpolista Partizana Igor Milanović neće moći sa klupe da predvodi svoj tim u naredna tri meča Lige šampiona, zbog neprimerenog ponašanja na meču protiv Segeda.


Na Kosovu pojava zelenaštva u porastu ⋆ Balkan PlusBalkan Plus\n19.01.2020 u 20:24\nNa Kosovu pojava zelenaštva u porastu\nKosovska policija je u svom godišnjem izveštaju objavila da je kriminalna aktivnost vezana za zelenaštvo porasla za preko 13 odsto u 2019. godini, u poređenju sa prethodnom godinom, prenosi Gazeta Ekspres.\nDirektor Odeljenja za istrage Policije Kosova Riza Šilova istakao je da je na Kosovu povećan broj slučajeva privrednog kriminala i korupcije, kao i slučajeva zelenaštva.\n“U oblasti privrednog kriminala i korupcije primećen je porast za 43,28 odsto u broju istraženih slučajeva u odnosu na prethodnu godinu, a takođe je povećan broj krivičnih dela u slučajevima zelenaštva za 13,63 odsto. Istraženo je ukupno 625 slučajeva privrednog kriminala i korupcije, izvršene su 32 operacije, 253 je uhapšenih i postoji 537 krivičnih prijava”, precizirao je Šilova.\nKako piše Gazeta Ekspres, krivična dela, poput zelenaštva, prema Krivičnom zakoniku Kosova su kažnjiva. Krivični zakonik predviđa da svako ko za sebe ili za drugo lice primi ili ugovori nesrazmerni iznos imovine u zamenu za uslugu drugom licu, kažnjava se novčanom kaznom i zatvorom od 5 do 12 godina, zavisno od vrednosti nastalih gubitaka finansijskih sredstava ili ostvarenom imovinom.\nPredsednik Kosovskog poslovnog saveza Agim Šahini istakao je da je povećanje kamatne stope došlo, kao rezultat brojnih procedura i kriterijuma potrebnih za odobravanje zajma od komercijalnih banaka.\n“Komercijalne banke su sužavale kriterijume za kreditiranje i za podršku preduzeća i građana. Fenomen zelenaštva na Kosovu je u porastu, jer je vladavina zakona slaba”, ukazao je Šahini.\nNa Kosovu postoji 10 komercijalnih banaka i 23 mikrofinansijske institucije. Prosečna kamatna stopa na bankarske kredite prema podacima Centralne banke Kosova iznosi 6,4 odsto u zavisnosti od banke i vrste zajma, dok u mikrofinansijskim institucijama efektivna kamatna stopa iznosi 20,1 odsto.\nVrednost zajmova u 10 komercijalnih banaka dostigla je preko tri milijarde evra, dok vrednost zajmova u mikrofinansijskim institucijama iznosi preko 200 miliona evra, navodi Gazeta Ekspres.\nKosovski ekonomski stručnjaci su istakli da smatraju i vidom zelenaštva visoke kamatne stope na kredite koje primenjuju neke mikrofinansijske institucije.


Od čega zavisi Đilasov uspeh na BG izborima? – Gerila\nGerila > Društvo > Od čega zavisi Đilasov uspeh na BG izborima?\nobjavljeno na Dec. 27, 2017 u 4:48 pm\nStranke Vuka Jeremića, Saše Jankovića i Borka Stefanovića podržale su najavljenu kandidaturu Dragana Đilasa u izbornoj trci za gradonačelnika Beograda, a nije isključeno da im se pridruže još neke opozicione partije. Koliki su dometi Đilasa u ovakvoj koaliciji i kakve su im šanse da zajedno ugroze aktuelnu vlast naprednjaka?\nPrethodnih dana PSG, NS i LS i zvanično su potvrdili da će stati iza kandidature Dragana Đilasa. Pozivi su upućeni i SDS-u Borisa Tadića, a spekuliše se da se na istu temu razgovara sa pokretom Dveri.\nUkoliko koalicija oko bivšeg gradonačelnika ostane u sadašnjem sastavu, kakve su mu šanse na izborima za Beograd, koji će biti održani na proleće?\nOd čega sve zavisi\nBojan Klačar, izvršni direktor Cesida, navodi da sve zavisi od toga kako će se voditi kampanja, da li će Đilas i njegovi saradnici biti mete napada naprednjaka, kao i da li će tokom kampanje biti skanadala.\n– Ukoliko se desi neka afera u suparničkom taboru, to će biti dobro za njega. Isto tako, ukoliko se slično dogodi unutar njegove koalicije, to bi moglo da bude okidač za loš rezultat – objašnjava Klačar.\nOn ističe da je savez oko nekadašnjeg gradonačelnika koncipiran oko imena Dragana Đilasa, kao i da će Janković i Jeremić imati zadatak da pokriju birače – svako sa svoje strane.\n– Janković će morati da privuče građansko orjentisano biračko telo, a Jeremić birače sa desnice. Takođe, rezultat će zavisiti i od konkurencije – DS-a, sa kojim deli isto biračko telo, kao i od uspeha Dveri i DSS-a, na čije simpatizere cilja Jeremić. Njihovi dobri rezultati mogu loše da utiču na koaliciju oko Đilasa. Sa druge strane, može da “profitira” u slučaju da savez sklope socijalisti i radikali.\nVlast mogu da sruše samo u slučaju da…\nDobra startna pozicija među biračima može da bude i dobar preduslov za uspešan izborni rezultat, ali, kako podsećaju istraživači javnog mnjenja, to uvek nije tako. To se moglo videti na primeru Vuka Jeremića, koji je na početku kampanje za predsedničke izbore među biračima daleko bolje stajao nego što je na izborima dobio glasova i to zbog očigledno loše kampanje. Suprotni primeri su Saša Janković i Ljubiša Preletačević Beli.\nPejić: Ključan je zajednički štab\nVladimir Pejić, direktor Faktor plusa, navodi da bi podrška demokrata Đilasu mnogo značila. Međutim, poznato je da je DS već istakao ime svog kandidata.\n– DS će probati da kapitalizuje dobar rezultat sa izbora u pet opština. Vrlo je značajno što sa Aleksandrom Šapićem ima izjednačen rejting, ali on nema infrastrukturu i širu podršku – ističe Pejić.\nOn dodaje da je pomenuti rejting ostvaren bez ikakve kampanje i da će od nje mnogo toga zavisiti.\n– Ipak, treba imati u vidu da kampanja nije čarobni štapić i teško je očekivati da rejting na kraju može da bude duplo veći. Bitna je strategija, a važno je i da postoji centralni izborni štab, a ne da Đilas, Janković i Jeremić zasebno vode svoje kampanje – zaključuje Pejić.\nTagovianalizabeogradski izboribeogradski izbori 2018djilasdragan đilasdsjankovićjeremićkoalicijašanse\n(Ne)Stručno mišljenje: Ometeni ministar i bolesna deca – Đorđeviću, nosi se…\n(VIDEO) TOP 5 skupštinskih bisera u 2017.


Virusom korona zaražen je muškarac iz opštine Rekovac, koji se jutros javio sam zbog simptoma koji su ukazivali da možda boluje od ove bolesti.\n- Reč je o čoveku koji je putovao u inostranstvo zbog posla, a saputnik mu je bio Hrvat koji je prvi primetio simptome i već je u toj susednoj državi u karantinu sa ustanovljenom bolešću, rekao je Dragan Vasiljević, direktor Instituita za javno zdravlje u Kragujevcu.\nU toku dana još pet uzoraka krvi poslato je na analizu na Torlak u Beograd, ali rezultati još nisu poznati.\nPodsećamo, Institut je obavestio građane da za sve potrebne informacije u vezi korona virusa ne dolaze lično u Institut, već da se jave isključivo na telefon dežurnog epidemiologa Instituta 065/87-76-914 i 065/87-77-000 ili na broj 034/504-518, od 6 do 22 časa.\nU Srbiji su potvrđena četiri nova slučaja zaraze korona virusom, tako da je ukupan broj zaraženih porastao na 35.


19:50 >> 21:56\nEvroliga: "Pivarima" istanbulski derbi, Uniks slavio u Kaunasu, debakl Olimpijakosa\nU prvom meču 14. kola Evrolige, Anadolu Efes je u gostima slavio protiv Galatasaraja 86:76. "Pivarima" je ovo sedma pobeda ove sezone u evro eliti.\nPol zamena za Kotona u Efesu\nTurski košarkaški klub Anadolu Efes brzo je pronašao zamenu za odbeglog Brajsa Kotona, pošto je danas doveo Amerikanca Brendona Pola, saopšteno je na sajtu Evrolige.\n19:47 >> 22:42\nEvroliga: Efesu drama protiv Barse, silni Atinjani, ponižena Darušafaka\nAnadolu Efes je ostvario i treću uzastopnu pobedu u Evroligi. "Pivari" su pobedili Barselonu 72:68 u Istanbulu, u 11. kolu Evrolige.\nEvroliga Top10: Akcija sa Zvezdine utakmice na prvom mestu (VIDEO)\nEvroliga je izabrala 10 najboljih poteza 9. kola, koje je odigrano u četvrtak i petak, a na spisku nema nijedne akcije srpskih košarkaša.\n17:30 >> 21:12\nCrvena zvezda je upisala peti evroligaški poraz pošto je u prvom meču 9. kola do nogu potučena u Istanbulu od Anadolu Efesa rezultatom 100:79 (21:21, 26:19, 27:24, 26:15).\nHrvat strepi od Zvezde\nPosle dve vezane pobede u Evroligi, košarkaši Crvene zvezde sa optimizmom putuju u Istanbul na megdan Anadolu Efesu. Sa "pivarima" su crveno-beli igrali i prošle sezone, skor je 1:1. Četa Dejana...\nMože li Zvezda do iznenađenja u Istanbulu?\nEvroliga: Crna serija Fenera, Armani silan pred Zvezdu\nEvroliga: Efesu triler protiv Panatinaikosa, Darušaka slavila u "Zelenoj šumi"\nKošarkaši Anadolu Efesa pobedili su Panatinaikos u Istanbulu posle dva produžetka - 91:83, u petom kolu Evrolige.\nEvroliga: Efes deklasiran u Pireju, Milutinov vrlo dobar\nU premijernom meču 2. kola Evrolige košarkaši Olimpijakosa deklasirali su Anadolu Efes pred svojim navijačima rezultatom 90:66 (28:16, 13:17, 21:20, 28:13).\nFenerbahče bez srpskih reprezentativaca do prvog trofeja\nKošarkaši Fenerbahčea osvojili su prvi trofej u sezoni pošto su u meču za Kup predsednika savladali Anadolu Efes sa 77:69 (15:9, 24:18, 25:29, 13:13).\nHrvat pre Srbina u Istanbulu\nNakon što je Dušan Ivković dobio otkaz u Anadolu Efes nagađalo se ko bi mogao da zameni bivšeg selektora Srbije na klupi kluba iz Istanbula.


Tači se sastao sa potpredsednikom Svetske banke za Evropu i Centralnu Aziju\nPremijer Republike Kosova, Hašim Tači, otpočeo je službenu posetu SAD-u. Tokom prvog dana posete, Tači se u Svetskoj banci sastao sa potpredsednikom za Evropu i Centralnu Aziju, Philippe Le Houerou, javlja dopisnica RSE.\nPremijerova kancelarija za informisanje navodi da je “na sastanku razgovarano o procesima održivog ekonomskog razvoja Kosova, te o ulozi i o podršci Svetske banke u razvoju ekonomskih kapaciteta koji će uticati u ojačavanju ekonomije Kosova.” Tači je istako preduzete korake od strane vlade u tom pravcu, koji su u vezi sa koncesijom Međunarodnog aerodroma Prištine, zatim sa privatizacijom Pošte Kosova, izgradnjom termocentrale Novo Kosovo i hidrocentrale u mestu Žur, kao i o velikom projektu izgradnje autoputa Vrmica-Priština-Merdare.\nTači je tokom sastanka sa Le Houerouom pozitivno ocenio podršku koju je Svetska banka dala i koja još uvek daje Kosovu u sklopu veoma važnog procesa ekonomskog razvoja, što je neophodan preduslov za integraciju Kosova u euroatlantske institucije, navodi premijerov kabinet.\nU popodnevnim satima, po američkom vremenu, Tači će se u sedištu Međunarodnog Monetarnog Fonda sastati sa šefom MMF-a, Dominique Strauš-Kahn, i izvršnim direktorom, Arrigo Sadunom. U večernjim satima premijer Kosova će se sastati i sa ambasadorom Mortonom Abramowitzem.\nU utorak će premijer Kosova posetiti Stejt Department, dok će u Američkom institutu za mir održati predavanje na temu “Izgradnja euroatlantske budućnosti Kosova: Izazovi i mogućnosti pred nama”.\nZa sredu je predviđen sastanak sa potpredsednikom SAD-a, Josephom Bidenom, dok će u četvrtak održati sastanke u Kongresu SAD-a, javljaju iz premijerove kancelarije za informisanje.


OBELEŽENE DVE DECENIJE UDRUŽENJA CEREBRALNE I DEČJE PARALIZE – Zrenjanin\nZajedno ostvaruju svoja prava\nNa području srednjeg Banata, deluje nekoliko udruženja koja okupljaju osobe sa invaliditetom. Jedno od njih jeste i Udruženje cerebralne i dečje paralize (CDP) koje je nedavno, u Mesnoj zajednici „Dositej Obradović” u Zrenjaninu, obeležilo svoj jubilej – 20 godina postojanja i rada. Maloj svečanosti, primerenoj trenutku u kome se nalazimo, prisustvovala je i prva predsednica Danilka Radonjić Veči.\n– Trenutno, Udruženje broji oko 70 članova na celoj teritoriji srednjeg Banata, a tu spadaju Grad Zrenjanin, opštine Žitište, Sečanj,Novi Bečej i Nova Crnja – rekao nam je Drago Ilić, predsednik Udruženja.\nPODRŠKA S PRAVIH STRANA\n– Sve ove godine imali smo finansijsku podršku kako Grada Zrenjanina, tako i Saveza CDP Vojvodine „Suncokret”, kojem pripadamo, pod pokroviteljstvom Ministarstva za rad, zapošljavanje, boračka i socijalna pitanja. Trudili smo se da, koliko smo mogli, pomognemo svojim članovima, ali i da ujedno podržimo i opšte dobro i uradimo nešto od čega će svi imati koristi u želji da budemo vidljiviji i uspešniji – navodi Ilić.\nU prostorijama MZ „Dositej Obradović” , Udruženje je od 2015. godine.\n– Zahvalni smo im na njihovoj konstantnoj podršci. Razumevanje za naše potrebe najviše se ogleda u tome što su napravili prilaz i ka samoj zgradi Mesne zajednice, kao i Klubu „Dositej” gde je postavljena rampa po svim standardima o pristupačnosti. Aktivni smo deo društva, što pokazuje i činjenica da je MZ „Dostej Obradović” jedina koja u svom savetu ima osobu sa invaliditetom koja ravnopravno učestvuje u odlukama – s ponosom ističe Drago Ilić.\nKako kaže, već pet godina imaju stalnu podršku kroz povlašćenu vožnju u saradnji sa „I-taksijem”. Ilić je posebno istakao dugogodišnju saradnju sa Dečjim centrom „Smajli” , pa je tako uspešno ostvaren projekat NIS-ove akcije „Zajednici zajedno”.\nINKLUZIJA U SVIM SFERAMA\n– Projekat „ Igrajmo se zajedno” omogućio je adaptaciju postojećeg igrališta u parku MZ „Dositej Obradović”. Ono je jedino u Gradu Zrenjaninu prilagođeno i deci sa smetnjama u razvoju. I na taj način smo želeli da skrenemo pažnju javnosti da inkluzija nije važna samo u obrazovanju već u svim sferama života. Obezbedili smo kancelarijsku i računarsku opremu, jer je ona oruđe bez kojeg se ne može raditi, aplicirati, ne možemo pratiti konkurse, niti pomagati članovima oko fotokopiranja – jednostavno, moramo ići u korak sa vremenom i biti blagovremeno obavešteni. Bili smo i 2019. godine inicijatori sporazuma o međusobnoj saradnji udruženja osoba sa invaliditetom na teritoriji Grada Zrenjanina. Potpisnici su za sada Udruženje MNRO „Suncokret”, Udruženje paraplegičara „Banat”, Međuopštinska organizacija slepih i slabovidih, Organizacija gluvih i nagluvih Zrenjanin, kao i naše Udruženje – naglašava Drago Ilić i dodaje da suština ove ideja jeste da su zajedno uspešniji i jači.\nProšle godine, u saradnji sa Crvenim krstom Zrenjanin, podeljeni su prehrambeni i higijenski pakete kako bi se bar na neki način umanjile posledice kovid pandemije. I ove, 2021 godine, koja je takođe teška, uspeli su delimično da pomognu članovima u saradnji sa Dečijim centrom „Smajli” i humanitarnom organizacijom ADRIA.\nDuško Radišić, predsednik Saveta MZ „Dositej Obradović”, zaželeo je članovima udruženja da i dalje budu uspešni. Rekao da je ideja zajedničkog delovanja dobar predlog. Svečanosti je prisustvovala sekretraka MZ Zlata Bogaroški, iz Međuopštinske organizacije slepih i slabovidih, predsednik Atila Križik sekretarka Radmila Marinković Pavlović, Ružica Tomić, predsednica Udruženja MNRO „Suncokret”, Ferenc Zakar, redsednik Organizacije gluvih i nagluvih, Zora Obradović, tumač znakovnog jezika i Atila Balint, predsednik Udruženja multiple skleroze.\nMada neke od predloženih aktivnosti nisu zaživele, predsednici udruženja osoba sa invaliditetom smatraju da treba, na nivou grada, osnovati savet. Mnogo je zajedničkih, ali i individulnih potreba članova, koje bi uz saradnju mogle lakše da se reše. Takođe, predloženo je da se svake godine obezbedi posebna podrška jednom od udruženja. Navedeno je da im je potrebna pomoć s obzirom na to da plaćaju zakup prostorija u kojima rade, kao i knjigovodstvene usluge, obezbeđivanje redovnih plata sekretara pojedinih udruženja.\n← „VODOVOD” PRIVODI KRAJU RADOVE U INDUSTRIJSKOJ ZONI „JUGOISTOK”\nPLANIRANA ULAGANJA U OPŠTINI ŽITIŠTE →


15.05.2015 u 22:00\nVaroš sa dva predsednika\nVlasotince – Opština Vlasotince od pre nekoliko dana ima dva predsednika – sadašnjeg, Miroslava Ljubenovića iz Pokreta socijalista i bivšeg, Zorana Todorovića iz redova naprednjaka, koji je smenjen krajem novembra prošle godine. Upravni sud Srbije poništio je rešenje Skupštine opštine Vlasotince o smeni Todorovića na sednici od 29. novembra 2014. godine. Todorović je smenjen iznenada, kada je na...\n25.02.2015 u 08:15\nNišta nije tako smenjivo kao vlast u Vlasotincu\nVlasotince – Kada počne sednica Skupštine opštine Vlasotince niko ne zna kako će se završiti – smenom predsednika opštine i izborom novog ili promenom skupštinske većine. Vlast se menjala sedam puta i promenjena su tri predsednika. Posle izbora maja 2012. godine, za predsednika opštine izabran je socijalista Nebojša Stojanović. Nakon njegove ostavke, decembra 2013. godine, na čelo opštine...\n18.06.2013 u 21:57\nVlasotince – Otkako su pre pet godina otac i sin Fjorentino i Andrea Nutrikato, vlasnici fabrike konfekcije u Vlasotincu, otišli prvi put na Vlasinsko jezero, odlučili su da ovu planinsku lepoticu promovišu kao brend Srbije. Jedan od koraka na tom putu je angažovanje oko organizacije Međunarodnog festivala dokumentarnog turističkog, sportskog, ekološkog i kulinarskog filma koji se održava...\n26.05.2009 u 22:00\nItalijanska moda iz Vlasotinca\nVlasotince – Ovde postoji velika šansa da se pokrene tekstilna industrija i zbog toga smo došli, kaže za „Politiku” Fjorentino Nutrikato, vlasnik „Fjorentino grupe” iz Vlasotinca, koji je sa porodicom došao u Srbiju 1994, u vreme kada su svi iz nje bežali. Fjorentinovi preci su bili šnajderi, a on tu porodičnu tradiciju nastavlja i prenosi na kćerku i zeta,...\n18.05.2022 u 08:46\nUkrajinci granatirali ruski granični prelaz\n18.05.2022 u 08:43\nFinska i Švedska podnele zahtev za članstvo u NATO\n18.05.2022 u 08:38\nSZO: Moguće izbijanje kolere u Mariupolju\n18.05.2022 u 08:26\nKim Džong Un nezadovoljan odgovorom zemlje na epidemiju kovida\nRusija neće dozvoliti treći svetski rat, ali odgovoriće na napad\n18.05.2022 u 08:10\nLiturgija pomirenja srpske i makedonske crkve


Protest u Petrovcu na Mlavi zbog izgradnje mini hidroelektrana - Boom93\nMeštani Petrovca na Mlavi održali su protest ispred zgrade opštine zbog izgradjene mini hidroelektrane (MHE) na reci Mlavi i najavi gradnje sličnih objekata, prenosi N1.\nEkološka organizacija “Mlavska vojska” i gradjani su na protestu tražili brisanje iz Prostronog plana svih mini hidroelektrana, kao i rušenje postojeće u selu Ždrelo.\n“Mi smo došli pred zgradu u kojoj su glavni krivci za devastaciju i umiranje Mlave, a to je opštinsko rukovodstvo Petrovca koje izbegava da raspiše konkurs za izradu kumulativne strateške studije o bezbednosti i uticaju MHE u susednoj, uzvodnoj opštini Žagubica, na životnu sredinu. Tražimo saradnju i koordinaciju inspekcijskih službi opština Petrovac na Mlavi i Žagubica”, rekao je na protestu Ivan Milosavljević predstavnik “Mlavske vojske”.\nOrganizatori su najavili da će tokom narednog okupljanja blokirati derivacionu MHE Krepoljin u Ribarskoj klisuri.\nOznakeBraničevski okrug mini hidroelektrana Mlava Petrovac na Mlavi protest


Dom zdravlja "Sveti Luka" u novom ruhu\nnedelja, 01 jul 2012 04:32\nOcena korisnika: / 6\nU rekonstrukciju prostorija Doma zdravlja "Sveti Luka", namijenjenih za porodičnu medicinu, do sada je uloženo ukupno 860.000 maraka. Od ukupne cifre, 70 odsto finansiralo je Ministarstvo zdravlja i socijalne zaštite Republike Srpske, a ostatak opština Bileća. U okviru navedenih radova urađena je kompletna stolarija, što će reći da su zamijenjeni svi prozori i vrata na cijeloj zgradi, zamijenjena je kompletna elektro, vodovodna i kanalizaciona mreža, a ugrađeno je i grijanje i klima uređaji...\nJednom riječju, sve je urađeno po standardima sličnim kao i u najsavremenijim svjetskim zdravstvenim ustanovama te vrste.\n- Opremanje ordinacija porodične medicine takođe će finansirati Ministarstvo zdravlja i socijalne zaštite Republike Srpske. Imamo obećanja za nabavku najsavremenijih ultrazvučnog i rendgen aparata. Postojeći ultrazvučni aparat nije u funkciji već pet godina, a rendgen aparat, oba donirana iz Japana, funkcioniše sa čestim kvarovi-\nma - ističe dr Neđo Simović, direktor Doma zdravlja. Prema njegovim riječima, u planu je dovršetak renoviranja sprata gdje bi bila smještena stomatološka služba, zatim konsultativne specijalističke ordinacije, kao i centralna bazična rehabilitacija i prostorije uprave. Postoje realna obećanja ministra finansija RS, Zorana Tegeltije, da će to ministarstvo finansirati nastavak radova kao i ugradnju lifta. Građevinski radovi za lift su završeni i čeka se samo njegovo dopremanje i ugradnja. Ne treba ni govoriti koliko bi to značilo za funkcionalnost infrastrukture porodične medicine jer su dijagnostičke prostorije u podrumskom dijelu zgrade. Postoje i realni izgledi za ugradnju solarnog grijanja jer je Dom zdravlja već dobio na poklon dio opreme za te svrhe. Za sada se, međutim, ne može tačno precizirati kada će uslijediti nastavak radova na zgradi Doma zdravlja ''Sveti Luka'', jer je finansijska kriza na sve strane prisutna, ali je sasvim izvjesno da će se ipak raditi.


Dačić će da hapsi i Karića i Miloševića | Mondo Portal\nDačić će da hapsi i Karića i Miloševića\nPremijer Srbije izjavio je danas da će biti uhapšen svako sa poternice ko pokuša da uđe u Srbiju, pa i Bogoljub Karić i Marko Milošević.\n02.08.2012. | 13:19 > 13:51 0\nPredsednik Vlade Srbije Ivica Dačić izjavio je danas da vladajuća koalicija još nije razmatrala pitanje ko će biti glavni pregovarač Beograda, u slučaju da na jesen otpočne politički dijalog sa Prištinom.\nDačić je novinarima u Sremskoj Kamenici izjavio da će državni vrh Srbije tokom avgusta najpre razmatrati pitanja u vezi sa nastavkom tehničkog dijaloga sa Prištinom, koji, kako je uveren, neće biti obnovljen pre septembra, budući da je u Evropi "mrtva politička sezona".\n"Ako želimo da dijalog podignemo na politički nivo, treba da razmišljamo ko će biti na čelu pregovaračkog procesa. Tehničke razgovore će svakako voditi neko na nižem nivou, ali su to teme o kojim će se razgovarati narednih nedelja", rekao je Dačić.\nOn je izjavio da nova Vlada nije donela ni jednu odluku protivnu autonomiji Vojvodine niti će ih donostiti tokom svog mandata.\nDačić je rekao da treba naći rešenja o autonomiji Vojvodine koja neće biti protivustavna i koja neće izazivati političku napetost.\nKomentarišući to što je Ustavni sud Srbije osporio nadležnosti Vojvodine, Dačić je kazao da "nije on birao" sudije Ustavnog suda, nego Demokratska stranka i da nema razloga da sumnja u odluku Suda.\n"Nema potrebe za zaoštravanjem politike jer ova vlada nije ništa preduzela po pitanju smanjenja autonomije Vojvodine. Autonomija Vojvodine je autonomija u Srbiji, a ne protiv Srbije", kazao je Dačić.\nPremijer je najavio da će vlada u narednih nekoliko dana usaglasiti mere pomoći poljoprivrednicima koji su zbog suše pretrpeli velike štete.\n"Postoje zakonska rešenja koja predviđaju mogućnost vođenja vanredne situacije, ali to nema nikakve veze sa time kako pomoći privrednicima. Njima ne može da pomogne Republički štab za vanredne situacije, već mere za pomoć koje vlada treba da donese", objasnio je Dačić novinarima.\nPoljoprivredni proizvođači, kako je istakao, neće biti ostavljeni na cedilu, jer je poljoprivreda jedan od prioriteta nove Vlade Srbije.\n"Štete od suše su ogromne i procenjuje se da su veće od milijardu evra. Sada treba osmisliti koji su to potezi koji bi mogli da pomognu poljoprivrednicima, imajući u vidu da najveći broj njih nije osiguran", rekao je Dačić.\nPredsednik Vlade Srbije izjavio je da će svaka osoba koja se nalazi na poternici i pokuša da uđe u Srbiju biti uhapšena, a to se odnosi i na Bogoljuba Karića.\n"Ukoliko zaista dođe on će biti uhapšen", rekao je Dačić i dodao da to, međutim, i nije pitanje za policiju, već za pravosudne organe, koji treba da reše pitanje ljudi koji se nalaze na poternicama.\n"To je pitanje koje ne treba politizovati, već naći najbolje pravno rešenje", izjavio je Dačić novinarima u Sremskoj Kamenici.\nPrema njegovim rečima, potrebno je odlučiti kakav pravni sistem Srbija želi: da li želi da podstiče davanje kaucija i odbranu sa slobode ili dugotrajan pritvor.\n"Pritvor ne sme da se pretvara u kaznu i samo za najteža krivična dela treba da se dugo sedi u pritvoru, jer takva je praksa u zapadnim zemljama", smatra Dačić.\nOn je glupošću nazvao navodna saznanja pojedinih medija da je sin bivšeg predsednika SR Jugoslavije Marko Milošević dolazio u Beograd, istakavši da tako nešto nije moguće.\nDačić je dodao da će Milošević ako dođe u Srbiju biti uhapšen kao i svi drugi koji su na policijskim poternicama.\n"To uopšte ne treba dovoditi u pitanje, nego pronaći najbolje pravno rešenje", rekao je Dačić.\nOn se založio i za smanjivanje troškova predsedavanja Vuka Jeremića Generalnom skupštinom UN.\nIpak, Dačić smatra da se mora napraviti proračun koji će omogućiti da se ta važna politička funkcija obavlja nesmetano.\nDačić je ocenio da je funkcija koju će u UN obavljati doskorašnji šef diplomatije Vuk Jeremić važna za Srbiju i izuzetno korisna za njenu spoljnu politku.\nPo njegovim rečima, loše je što se unutarstranački sukob u Demokratskoj stranci prelama preko Vlade Srbije i tog važnog pitanja.\n"Prošla vlada je donela odluku o troškovniku, a nova vlada odluku da značajno smanji troškove, ali će biti dovoljno para za obavljenje ove misije", rekao je Dačić.\nPremijer je procenio da će vlada doneti odluku da troškovi za ceo Jermićev jednogodišnji mandat budu 1,5 miliona evra.\nPo objavljenim podacima, Jeremićevi i troškovi predsedavanja Generalnom skupštinom UN trebalo je da budu oko 7,3 miliona dolara.\nPrvi je primedbe o tome izneo potpredsednik DS Dragan Đilas, na šta mu je Jeremić, takođe funkcioner DS, kazao da su ti troškovi neuporedivo manji od troškova izgradnje mosta u Beogradu.


IZ SNSD-a LJUTI; TVRDE: Na Manjači se ne održava niti će ikada biti održana NATO vojna vježba, Mladen Ivanić je… – Mreza\nMREZA.CO Septembar 21, 2020\nOdržava se vježba Oružanih snaga BiH i to iz aktivnosti kakve se provode već 10 godina.\n– Na Manjači se ne održava i neće se nikada održati bilo kakva vojna vježba NATO saveza, već se održava vježba Oružanih snaga BiH i to iz aktvnosti kakve se provode već 10 godina – izjavio je za Srnu portparol SNSD-a Radovan Kovačević.\nKovačević je naglasio da je riječ o aktivnostima koje se provode u svim zemljama koje učestvuju u međunarodnim misijama, pa će identična aktivnost biti realizovana za mjesec dana i u Srbiji, koja, također, ako to, kako kaže, slučajno ljudi iz opozicije ne znaju, nije u NATO savezu, već je vojno neutralna zemlja.\n– S obzirom na to da su ljudi iz naše opozicije poznati po tome da redovno pokušavaju steći određene političke poene na površnosti, neznanju i manipulacijama, moram podsjetiti javnost da su oni u prošlom mandatu dozvolili i učestvovali u organizaciji zajedničke vježbe s američkim vojnim snagama, dakle, direktno NATO vježbe i to na način da su planirali da s našeg aerodroma u Mahovljanima polijeću američki avioni i ispaljuju neku vrstu raketa na Manjači. To su isti oni američki avioni koji su nas 1995. godine bombardovali osiromašenim uranijumom – istaknuo je Kovačević.\n– Vidim da Vukota Govedarica pokušava da bude mudar pa kaže da je u politici najteže kada vas stignu vlastite riječi. Vjerujem da će se većina građana složiti da je, ipak, najteže kada u javni prostor stignu bilo kakve riječi Vukote Govedarice – rekao je Kovačević.\nOTKRIVEN UBICA STRAHINJE STOJANOVIĆA: “Nije samo državljanin Srbije…”


Rezultati pretrage za: izbori\nKancelarija OEBS-a u Prištini saopštila je na Tviteru da je upoznala Ministarstvo spoljnih poslova Srbije i Kancelariju za KiM o dosadašnjem radu, kao i o pružanju podrške pravima nevećinskih zajednica na KiM.\nPokret Dosta je bilo i stranke Zdrava Srbija i Živim za Srbiju će na predstojeće izbore 3. aprila izaći na zajedničkoj listi "Suverenisti", rečeno je na konferenciji tog političkog bloka.\nPetković: Zabranom održavanja izbora, Kurti namerava da poništi i pogazi sve do sada postignute sporazume i dogovore\nNastojanja Aljbina Kurtija da na Kosovu i Metohiji u potpunosti zabrani održavanje predstojećih parlamentarnih i predsedničkih izbora 3. aprila i time Srbima ukine osnovna ljudska i građanska prava, dovešće do nesagledivih posledica po normalizaciju odnosa Beograda i Prištine, naveo je u svom saopštenju direktor Kancelarije za Kosovo i Metohiju Petar Petković.\nŠefica poslaničke grupe vladajućeg pokreta "Samoopredeljenje" Mimoza Kusari-Ljilja izjavila je da na KiM ne treba dozvoliti organizaciju izbora koje 3. aprila organizuju vlasti u Beogradu, najavljujući primenu nedavne prakse kada je skupština u Prištini zabranila organizaciju referenduma u srpskim sredinama.\nVučić: Verujem da će Srbi u aprilu izaći na izbore na KiM\nPredsednik Srbije Aleksandar Vučić izrazio je večeras uverenje da će Srbi na Kosovu i Metohiji moći da glasaju na izborima u aprilu. Na pitanje šta očekuje u aprilu kada je reč o glasanju Srba na KiM, uzimajući u obzir ponašanje Prištini u slučaju referenduma, Vučić je, za TV Pink, rekao da veruje da će građani izaći na izbore, ne samo na severu, već na celom KiM.\nKarpenter: SAD se nadala da će Kosovo odobriti referendum, uskoro razgovori o aprilskim izborima\nAmbasador SAD pri misiji OEBS Majkl Karpenter izjavio je da se ta zemlja nadala da će kosovska vlada dozvoliti misiji OEBS da prikuplja glasove za nedavno održani referendum, ali da to nije učinila i najavio da će se uskoro razgovarati o modalitetima glasanja Srba sa Kosova na opštim izborima u aprilu, prenosi Ljajmi.\nPredsednik skupšntinskog odbora za Kosovo i Metohiju Milovan Drecun ocenio je danas da predsednik vlade Kosova Aljbin Kurti želi da onemogući bilo kakvo prisustvo Srbije na Kosovu i Metohiji i prekine ustaljenu praksu da srpski narod na KiM može da glasa na izborima koje raspisuje naša zemlja.\nBivši sudija Ustavnog suda Kadri Krieziu kaže da Ustavni sud izričito ne zabranjuje održavanje izbora Srbije na Kosovu, dok profesor krivičnog prava Ismet Saljihu smatra da bi bilo suprotno kosovskom ustavu dozvoliti da se na Kosovu održe izbori koje Srbija planira za 3. april, prenosi Ljajmi.\nVučić: Rekao sam "ako ste pametniji od mene vodite stranku"\nPredsednik Narodne skupštine Ivica Dačić sastao se danas sa generalnim sekretarom Parlamentarne skupštine Organizacije za evrpsku bezbednost i saradnju (OEBS) Robertom Montelom sa kojim je razgovarao o izborima koji će biti održani 3. aprila.\nŠefica poslaničke grupe pokreta Samoopredeljenje Mimoza Kusari-Ljilja izjavila je da će za izbore u aprilu biti primenjen isti metod glasanja koji su centralne vlasti u Prištini predvidele i za referendum.\nVučić: Zamrznuću članstvo u SNS-u posle izbora\nPredsednik Aleksandar Vučić, koji je i lider SNS-kaže, a to je i dogovor postignut na stranačkoj skupštini, da će posla izbora, u maju ili junu, zamrznuti članstvo u stranci.\nDačić: Spremni smo za izbore, očekujemo dobar rezultat\nSpremni smo za predstojeće izbore i očekujemo dobar izborni rezultat kao i uvek, izjavio je danas predsednik Socijalističke partije Srbije Ivica Dačić.\nIzbori u Hongkongu: Glasala samo trećina birača\nSamo trećina registrovanih birača glasala je danas na prvim izborima za Zakonodavni savet u Hongkongu otkako je Peking promenio izborni sistem.\nIzbori u tri opšine u Crnoj Gori: Stigli prvi rezultati\nU crnogorskim opštinama Cetinje, Petnjica i Mojkovac održani su lokalni izbori. Sva biračka mesta zatvorena su u 20 časova.\nLibija: Odbačena Gadafijeva predsednička kandidatura\nPredsednička kandidatura koju je za izbore u Libiji podneo sin svrgnutog libijskog lidera Muamera Gadafija Saif al-Islam odbačena je, javlja Anadolija.\nVladajući pokret "Samoopredeljenje" Aljbina Kurtija izgubio je u drugom krugu lokalnih izbora na Kosovu i Metohiji Prištinu i Prizren. Od 12 opština u kojima se išlo u drugi krug, "Samoopredeljenje" je dobilo tek četiri.\nSamoopredeljenje izgubilo u osam opština, uključujući Prištinu\nKandidat Demokratskog saveza Kosova Perparim Rama pobedio je u drugom krugu lokalnih izbora u Prištini, osvojivši 51,07 odsto glasova, dok je njegov rival iz pokreta Samoopredeljenje Aljbina Kurtija, Arben Vitija osvojio 48,93 odsto glasova, pokazuju rezultati Centralne izborne komisije u Prištini na osnovu 100 odsto obrađenih glasova.\nSamoopredeljenje gubi u pet opština, uključujući Prištinu\nKandidati pokreta Samoopredeljenje u drugom krugu lokalnih izbora na Kosovu gube u Đakovici, Kačaniku, Kosovu Polju, Prištini i Obiliću, ali su u prednosti u Kamenici, Gnjilanu i Prizrenu, pokazuju podaci Centralne izborne komisije u Prištini.\nPetković čestitao Srpskoj listi i Bogdanoviću na pobedi u Klokotu\nDirektor Kancelarije za KiM, Petar Petković, čestitao je večeras ubedljivu pobedu u drugom krugu lokalnih izbora, Srpskoj listi i njenom kandidatu za gradonačelnika Klokota, Vladanu Bogdanoviću.\nKandidat Srpske liste pobedio na lokalnim izborima u Klokotu\nKandidat Srpske liste za gradonačelnika Klokota Vladan Bogdanović ubedljivo je pobedio u drugom krugu lokalnih izbora u toj opštini, javlja Kosovo onlajn.\nDo 19 sati, kada su zatvorena biračka mesta za drugi krug lokalnih izbora na Kosovu, glasalo je 475.751 osoba ili 37,88 odsto upisanih u biračke spiskove, saopštila je Centralna izborna komisija.\nCIK: Izlaznost do 15 sati 23,60 odsto\nDo 15 sati u drugom krugu lokalnih izbora na Kosovu glasalo 23,60 odsto od upisanih birača, odnosno 297.512 birača od 1.260.571,saopštila je danas Centralna izborna komisije.\nBrnabić sa članovima SNS u Barajevu o predstojećim izborima\nPoverenica Gradskog odbora Beograd SNS Ana Brnabić, održala je danas radni sastanak u Opštinskom odboru Barajevo, na kome je sa članovima i funkcionerima razgovarala o stranačkoj infrastrukturi i predstojećim izborima, koji, kako kaže, neće biti ni malo laki, jer smo svedoci svakodnevnih laži koje se plasiraju, a opozicija ima veliku medijsku moć.\nPetković pozvao Srbe u Klokotu da u nedelju glasaju za Vladana Bogdanovića\nUveren sam da će Srbi u nedelju 14. novembra na lokalnim izborima u Klokotu umeti da izaberu mudro i glasaju za kandidata Srpske liste Vladana Bogdanovića, objavio je na svom fesbuk profilu direktor Kancelarije za KiM Petar Petković.\nCIK objavio konačne rezultate: Srpskoj listi 147 odbornika\nCentralna izborna komisija u Prištini objavila je konačne rezultate glasanja za odbornike u lokalnim parlamentima, prema kojima će Srpska lista u opštinama u kojima je učestvovala na izborima imati 147 odbornika.\nZaev podneo ostavku na mesto lidera SDSM i premijera Severne Makedonije, sazvao sastanak koalicije o novoj vladi\nPremijer Severne Makedonije i lider Socijaldemokratskog saveza Makedonije (SDSM) Zoran Zaev podneo je večeras ostavku na obe funkcije, nakon loših rezultata na lokalnim izborima.\nIzbori u Severnoj Makedoniji: Opozicija vodi u Skoplju i još nekoliko opština\nNezavisni kandidat za gradonačelnika Skoplja Danela Arsovska, koju podržava opoziciona VMRO-DPMNE, vodi u drugom krugu izbora u nekoliko opština u Skoplju ispred aktuelnog gradonačelnika i kandidata vladajućeg Socijaldemokratskog saveza Makedonije Petra Šilegova, saopštila je Državna izborna komisija Severne Makedonije.\nCIK: Počelo glasanje poštom u drugom krugu izbora, traje do 12. novembra\nCentralna izborna komisija saopštila je da je za sve građane koji su se za prvi krug lokalnih izbora registrovali kao birači van Kosova, počeo period za glasanje poštom u drugom krugu izbora i da se završava 12. novembra, prenosi Ljajmi.\nMartinović: Legitimitet izbora niko ne može da spori\nŠef poslaničke grupe Srpske napredne stranke Aleksandar Martinović izjavio je danas da je ta stranka u međustranačkom dijalogu, koji se vodio u Skupštini Srbije, prihvatila sve zahteve opozicije.\nDačić: Svi će na izbore, saradnja SNS-a i SPS-a nesporna\nPredsednik Skupštine Srbije Ivica Dačić ubeđen je da će sve stranke izaći na izbore, dodajući da bez obzira na to da li neko pripada vladajućoj strukturi ili opoziciji ne postoji dilema kada je izlazak na izbor u pitanju.\nJevtić: Pobeda Srpske lista je trijumf srpskog jedinstva\nNovoizabrani gradonačelnik Štrpca Dalibor Jevtić poručio je danas da je pobeda koju je Srpska lista ostvarila na lokalnim izborima zapravo "pobeda srpskog jedinstva".\nRakić: Samo složni možemo pobeđivati i svi zajedno stati pod krov naše ZSO\nPredsednik Srpske liste Goran Rakić čestitao je svim Srbima i kandidatima za gradonačelnike i odbornicima koji su na juče održanim lokalnim izborima na Kosovu odneli ubedljivu pobedu.\nKatarina Ristić Ilić novoizabrana gradonačelnica Raniluga\nKandidat Srpske liste za gradonačelnika u Ranilugu na lokalnim izborima Katarina Ristić Ilić, koja je ostvarila ubedljivu pobedu, zahvalila je svojim sugrađanima na ukazanom poverenju.\nŠubarić: Pobeda Srpske liste u Gračanici plod odgovornosti građana i podrške države Srbije\nKandidatkinja Srpske liste za gradonačelnika Gračanice Ljiljana Šubarić, koja je na jučerašnjim izborima ostvarila ubedljivu pobedu, ističe da je ovaj značajan rezultat ostvaren zahvaljujući odgovornosti građana, ali i podršci države Srbije i predsednika Aleksandra Vučića.\nSpirić: Juče ste glasali za budućnost svoje dece i očuvanje srpskog integriteta\nPredsednik privremenog organa Opštine Kosovska Mitrovica i budući odbornik koji je dobio poverenje preko 3.000 građana Severne Mitrovice zahvalio se građanima što su pokazali odgovornost i jedinstvo, izašli na lokalne izbore i dali podršku Srpskoj listi.\nKurti zadovoljan rezultatima izbora\nPrema preliminarnim rezultatima lokalnih izbora na Kosovu i Metohiji, kandidati Srpske liste pobedili su u svih deset opština sa većinskim srpskim stanovništvom.\nPotpredsednica Vlade Srbije i članica Predsedništva SNS Zorana Mihajlović rekla je da je ubedljiva izborna pobeda Srpske liste u srpskim sredinama pokazala odgovornost srpskih birača na KiM koji su u velikom broji izašli na izbore i pored oružanih provokacija albanske strane.\nSelaković: Srpski narod mudar i složan kad je najpotrebnije\nSrpki narod na Kosovu i Metohiji pokazao je danas još jednom da je mudar i složan kada je najpotrebnije i da nema tog nasilja i zastrašivanja koje će ga pokolebati u pravednoj borbi za opstanak na svetoj srpskoj zemlhi, poručio je večeras ministar spoljnih poslova Srbije Nikola Selaković povodom pobede Srpske liste na lokalnim izborima na KiM.\nPucnjava na granici sa Tadžikistanom, ranjeno 11 Kirgistanaca\n7:43 Januar 28, 2022\nU Čileu zemljotres jačine 5,5 stepeni po Rihteru\n7:41 Januar 28, 2022


NATO ne želi novi hladni rat\nBeta 12. juna 2016. 13:30\nNATO ne želi novi hladni rat, Rusiju ne smatra „neminovnom pretnjom“ i raketni štit koji postavlja uz ruske granice ne ugrožava Rusiju, izjavio generalni sekretar NATO-a Jens Stoltenberg za francuski listi „Žurnal di dimanš“.\nUpitan da li su zaista potrebni predstojei veliki NATO manevri uz učcešće 25.000 vojnika u Poljskoj, on je odgovorio da je te manevre organizovala Varšava, dodavši da su i Rusi održali velike vojne vežbe.\nNa opasku novinara da „Vi neprestano ponavljate da NATO ne želi sukob s Rusijom, a danas Atlantski savez Rusiju smatra pretnjom“, čelnik Alijanse je uzvratio da je „Rusija utrostručila vojni budžet i primenjuje silu prema susedima, posebno u Ukrajini, i kad je pripojila Krim, pa će zato NATO postaviti četiri bataljona u baltičkim zemljama i Poljskoj“.\nUpitan da li medju saveznicima postoji spremnost za obnovu saradnje i sazivanje Saveta NATO-Rusija pre samita NATO-a u julu u Varšavi, što su zatražili francuski predsednik Fransoa Oland i šef diplomatije Žan-Mark Ero, on je rekao da se „o tome upravo savetujemo sa članicama NATO-a“.\nStoltenberg je naveo da je Atlantski savez bio primoran da reaguje kada su ruske snage „došle u opasan kontakt s našim u Baltičkom ili Crnom moru“, naglasivši da „mi Rusiju ne vidimo kao neku neminovnu pretnju NATO-u i ne želimo novi hladni rat s Rusijom“.\nUpitan da li može da potvrdi navode da je Rusija deo nuklearnog arsenala postavila u svojoj enklavi Kalinjingrad, Stoltenberg je odgovorio da „ne može da obelodanjuje ono što se tiče naših obaveštajnih sposobnosti“.\nDodao je i da „Rusija sve više barata nuklearnim oružjem i koristi retoriku zastrašivanja uz primenu doktrine zabrane pristupa, posebno na prostoru Kalinjingrada“.\n„Zato je NATO povećao svoje kapacitete za sučeljavanja i uredio prerazmeštaj opreme i municije u zemljama na istoku Evrope „, rekao je Stoltenberg.\nUpitan zašto se dovršava razmeštaj sistema antiraketne odbrane u Rumuniji i Poljskoj, a što Rusija vidi kao pretnju, Stoltenberg je odgovorio da „taj sistem nije uperen protiv Rusije, već mu je cilj da osujeti druge pretnje na jugu Evrope“.\nOn je rekao i da „Rusi znaju da taj sistem nije u stanju da ugrozi njihov sistem nuklearnog odvraćanja… a i nema nuklearne bojeve glave“.\nUpitan o razvoju situacije i da li će intervenisati u Libiji, Stoltenberg je naglasio da je „NATO spreman da odgovori na svaki zahtev za intervenciju“ u Libiji, ali samo ako poziv dodje od medjunarodno priznatih libijskih vlasti i u sklopu akcije u okviru UN.


Rizična upotreba UV svetlosti za ubijanje korona virusa\nPonedeljak , 2020-05-25 | 10:18:16\nNa tržištu se množe uredjaji sa ultraljubičastom (UV) svetlošću kao sredstvom za ubijanje novog korona virusa, ali njihovo korišćenje može doneti više rizika nego koristi, piše danas američki tehnološki sajt C-NET.\nDezinfekcija predmeta UV svetlom se koristi već više od 40 godina, ali postoje rizici kada se ti uredjaji primenuju na ljudskoj koži.\nPostoje tri klase UV svetla: UV-A, UV-B i UV-C. Sve tri potiču sa Sunca, ali na Zemlju stižu samo prve dve koje izazivaju opekotine i prerano starenje kože, a povezane su s razvojem raka.\nTreća vrsta - UV-C svetlost, koja ima najviše energije, te je najštetnija za ljude, koristi se upravo u uredjajima za dezinfekciju, koji se sada reklamiraju kao sredstvo protiv korona virusa.\nZasad nema dokaza da UV-A i UV-B zraci mogu ubiti koronavirus, te se pretpostavlja da izlazak napolje, tokom sunčanog dana, neće umanjiti rizik od zaraze.\nNa osnovu raspoloživih naučnih dokaza da treća vrsta, UV-C svetlost može uništiti razne viruse, verovatno je da može da ubije i novi korona virus, ali to nije naučno potvrdjeno.\nAkademija nauka, inženjerstva i medicine SAD (NASEM) je upozorila da "UV svetlost oštećuje ljudsku kožu, te je treba koristiti samo na predmetima ili površinama" .\nTo znači da to UV svetlo ne bi trebalo da se koristi kao sredstvo za dezinfekciju ruku koje treba prati sapunom i vodom, a dezinfikovati sredstvima na bazi alkohola.\nSvetska zdravstvena organizacija ponavlja tu preporuku NASEM-a, naglašavajući da UV lampe ne bi trebalo koristiti za dezinfekciju ruku ili drugih delova kože, jer UV zračenje "može izazvati iritaciju kože i oštetiti oči".\nDok naučnici rade na istraživanju, nema potvrde da su uredjaji koji su na tržištu bezbedni za upotrebu na telu, a skoro većina nema nikakvo odobrenje zdravstvenih službi.\nMada tih uredjaja ima u različitim oblicima, veličinama i jačini, Tajler Holmig, direktor Dermatološke hirurgije na Univerzitetu u Teksasu, upozorava da posledice korišćenja UV-C svetlosti na telu mogu biti teške opekotine i oštećenja oka.\nNeke kompanije proizvode uredjaje za UV-dezinfekciju unutrašnjosti zgrada koji se koriste u bolnicama, a neke firme na ulaze postavljaju "UV-portale" kroz koje prolaze zaposleni i posetioci. Tvrdi se da je doza UV-zračenja tih uredjaja dovoljno mala da se izbegnu zdravstvene komplikacije poput opekotina ili iritacije očiju.\nMedjutim, iako je potvrdjena efikasnost UV sterilizacije podova, potrebna su dodatna istraživanja bezbednosti i efikasnosti sterilizacije odeće i ljudske kože takvim uredjajima.\nZaključak je da ljude ne treba izlagati zračenju uredjaja sa UV svetlom, već da se oni zasad mogu koristiti samo na predmetima i nekim površinama, zaključuje C-NET.\nDW: Izbacivanje Trampa sa društvenih mreža - suviše jednostavno rešenje\nU 2021. izgradnja prve kineske svemirske stanice\nPreventivno zaustavljena nuklearka u Krškom zbog zemljotresa\nSi Djinping: Čange-5 najsloženiji svemirski projekat\nKineska kapsula sa lunarnim materijalom napustila orbitu Meseca\nMakron najavio izgradnju savremenog nosača aviona na nuklearni pogon\nKineska kapsula priprema se za povratak sa kamenjem sa Meseca\nFBI štiti napadnuti sistem SZO za razvoj i distribuciju vakcina protiv korona virusa\nTehnološki sajt: Zaboravite ratove oko nafte, ratuje se oko elektriičnih vozila i baterija


REKORD U SRBIJI: Preminula 61 osoba od korona virusa - Montenegro magazin\nREKORD U SRBIJI: Preminula 61 osoba od korona virusa\nU posljednja 24 sata u Srbiji je na korona virus testirano 18.592 osobe, njih 7.041 bilo je pozitivno, dok je preminulo 61 lice, piše ,,Blic”.\nPrema posljednjim podacima Ministarstva zdravlja i Instituta ,,Batut”, na respiratorima u bolnicama širom zemlje se nalazi 254 pacijenta.\n– Danas je težak dan, posebno po broju mrtvih, ali moramo da se borimo i nastavimo da gradimo naš zdravstveni sistem – izjavio je ranije danas predsjednik Srbije Aleksandar Vučić na prikazu tenkova u kasarni u Nišu.\nPremijerka Ana Brnabić izjavila je da se prati situacija u zemljama gdje živi dosta naših ljudi koji bi za praznike mogli u većem broju da dođu u Srbiju i da će se u skladu sa tom situacijom i donositi odluke o eventualnim dodatnim mjerama.\n– Svaki dan razmišljamo o novim mjerama i gledamo podatke na svaka dva sata – rekla je Ana Brnabić odgovarajući na pitanje novinara da li će biti uvedene dodatne mjere pred novogodišnje praznike. Početkom nedjelje ću imati još jednu sjednicu Kriznog štaba i vidjećemo šta još možemo da uradimo – navela je Brnabićeva.


ŠTA GRADU DONOSI ORGANIZACIJA VELIKIH TAKMIČENJA I KOLIKO SE IZDVAJA ZA SPORT – Zrenjanin\nŠTA GRADU DONOSI ORGANIZACIJA VELIKIH TAKMIČENJA I KOLIKO SE IZDVAJA ZA SPORT\nUlaganja su značajna, ali je riznica bogatija\nZa programske aktivnosti klubova i saveza izdvojeno je 43 miliona, a za projekte 34 miliona dinara. U odnosu na prošlu godinu, to je više za skoro 10 miliona dinara – kaže Simo Salapura, pomoćnik gradonačelnika Zrenjanina\nZrenjanin je i u godini koja je na izmaku bio organizator brojnih međunarodnih sportskih manifestacija čiji značaj prevazilazi granice lokalne sredine. Naš grad bio je domaćin Evropskih inkluzivnih igara, Bič volej lige, Petrvgrad kupa u košarci, Šampionata Balkana u brzom hodanju, rukometne utakmice Srbija – Belgija, Zrenjaninskog polumaratona, Plivačkog mitinga „Gran pri – Kup Zrenjanina”, Moto takmičenja „Velika nagrada Zrenjanina”, Evropskog kupa u mačevanju…\n– Polovinom decembra organizovaćemo državno prvenstvo u plivanju, a nakon toga plej-of vaterpolo lige. Uveliko se pripremamo za sledeću godinu kada smo domaćini šampionata Evrope u košarci za žene i Univerzitetskog odbojkaškog prvenstva. Možemo da se pohvalimo i da je naša sportska riznica bogatija za 49 medalja sa svetskih, evropskih, mediteranskih i balkanskih prvenstava, kao i za 200 odličja sa nacionalnih šampionata. Ponosni smo što su sportisti iz naše sredine do decembra 2018, po ostvarenim rezultatima, prevazišli 2017. godinu – kaže Simo Salapura, pomoćnik gradonačelnika Zrenjanina za sport, omladinu i turizam.\nOrganizacija takmičenja i funkcionisanje klubova iziskuju mnogo ulaganja. Koliko Grad izdvaja za sport i na koji način je novac raspodeljen?\n– Za finansiranje sporta ove godine namenjeno je ukupno 77 miliona dinara. Za godišnje programske aktivnosti klubova i saveza izdvojeno je 43 miliona, a za projekte 34 miliona dinara. U odnosu na prošlu godinu, to je više za skoro 10 miliona dinara. Raspisana su ukupno tri konkursa i poziva za raspodelu novca, na odluke su uložene samo dve žalbe, ali one nisu uvažene jer je utvrđeno da su neosnovane.\nKakvi su projekti u pitanju, šta su ponudili klubovi i šta se konkretno sufinansira?\n– To su projekti različitih formata. Komisija, pre svega, vodi računa o krajnjim ishodima, efektima i posledicama koje će određeni projekat proizvesti. Prema pravilniku, neophodno je da klubovi obezbede 10 odsto sopstvenih sredstava za realizaciju. U najvećoj meri sufinansirali smo velika takmičenja koja su održana u našem gradu, kao i sportske aktivnosti koje su besplatne za korisnike.\nKakvu korist od toga ima lokalna sredina?\n– Jačanje kapaciteta lokalnih sportskih organizacija, promocija takmičarskih rezultata, afirmacija određene sportske grane i, što je najvažnije – povećanje interesovanja dece i mladih za bavljenje sportom. Osim toga, sa sportskih borilišta i manifestacija koje smo organizovali šalje se javnosti pozitivna slika iz naše sredine. Propratne benefite imaju i privrednici i preduzetnici. Primera radi, samo u novembru smo zabeležili više od 3.000 sportskih noćenja u zrenjaninskim smeštajnim kapacitetima.\nKoji su kriterijumi poštovani kada je sufinansiranje projekata u pitanju?\n– Novac su dobile sportske organizacije i kolektivi za koje je procenjeno da svojim projektima mogu najbolje da ostvare željene efekte o kojima sam prethodno govorio. Ima i projekata koji su veoma kvalitetni, ali podnosioci nemaju adekvatne sopstvene resurse kojima mogu da odgovore na nimalo lake projektne zadatke. Inače, na teritoriji Grada ima 260 registrovanih klubova – to je zvaničan podatak APR-a, manje od 190 sportskih kolektiva učlanjeno je u Sportski savez, a „samo” 140 pojavljuje se na godišnjem konkursu za sufinansiranje aktivnosti, dok za projekte konkuriše daleko manje.\nDa li je isplaćen novac onima kojima je odobren? Kako se kontroliše utrošak sredstava za programske aktivnosti i projekte?\n– Dinamika isplate zavisi od priliva novca u gradsku kasu. Trudimo se, a mislim da u velikoj meri i uspevamo, da na vreme ažuriramo obaveze prema klubovima i savezima. Trenutna ostvarenost budžeta za sport je oko 90 procenata, a to je rezultat dobrog planiranja i zdrave likvidnosti finansija. Za kontrolu utroška nadležna su odeljenja društvenih delatnost i finansija.\nNAREDNE GODINE NOVA ATLETSKA STAZA\nUlaže se i u infrastrukturu. Kakva je situacija u vezi sa rekonstrukcijom Gradskog stadiona, odnosno postavljanjem nove atletske staze?\n– Ugovor sa firmom „Energotehnika južna Bačka” zaključen je 1. decembra, a radi se o investiciji od oko 200 miliona dinara. Posao finansiraju Vlada Vojvodine, preko Uprave za kapitalna ulaganja i grad Zrenjanin, pri čemu je udeo Pokrajine 120 miliona dinara. Planirana je izgradnja osam atletskih staza, skakačka i bacačka borilišta, zatim regulisanje odvodnih i kanalizacionih sistema, dodatnih parkinga, kao i postavljanje reflektora za osvetljenje stadiona. Rok za završetak radova je 120 dana, ali još nije utvrđeno kada će posao početi, to zavisi i od vremenskih uslova, ali je izvesno da će sledeće godine predviđeni radovi biti gotovi. Osim toga, plan je da se tokom zimske pauze postavi novi parket u Kristalnoj dvorani. Iznos investicije je 12 miliona, a prema nezvaničnim informacijama radovi bi trebalo da traju oko dve nedelje.\n← CRVENA ZVEZDA IZ VOJVODE STEPE – JESENJI PRVAK PODRUČNE LIGE\nINKLUZIVNE IGRE BEZ GRANICA: Navijajmo jedni za druge →


Katai dobio dozvolu da igra protiv Milana – Borba\nAleksandar Katai, po mnogima najbolji fudbaler Crvene zvezde, dobio je dozvolu da trenira punim intenzitetom i biće u avionu za Milano gdje crveno-bele očekuje revanš meč šesnaestine finala Lige Evrope.\nOvu informaciju objavio je klub iz Ljutice Bogdana putem zvaničnog sajta napisavši da su sa Vojnomedicinske akademije stigle sjajne vijesti.\n„Katai već sada trenira sa saigračima, a dozvola za igranje je svakako znak da oporavak ide u pravom smjeru i da će naš ofanzivac biti u stanju da pomogne timu Dejana Stankovića u utakmici koja će svakako biti spektakl, kao što je to bio slučaj i prethodnog četvrtka“, piše na sajtu Zvezde.\nKatai je tokom jesenjeg dijela sezone bio najbolji fudbaler Crvene zvezde, na 19 utakmica postigao 10 golova i uz to je imao pet asistencija, ali je sredinom novembra morao na pauzu zbog problema sa umorom, odnosno nedostatkom trombocita u krvi.\nPoslednji takmičarski meč odigrao je za reprezentaciju Srbije protiv Škotske 12. novembra, a posle toga je uslijedila pauza.\nPosle dobijanja dozvole od strane stručnog tima koji je bio zadužen za liječenje fudbalera, Katai je odradio drugi dio priprema sa ekipom u Turskoj, gdje je radio dozvoljenim intenzitetom kako bi što prije mogao da pomogne svojim saigračima u nastavku sezone.


- Vozili smo pored kafane "Dva brata" kada smo primetili tri mladunčeta kako pretrčavaju put i to baš kod saobraćajnog znaka koji upozorava na mogućnost divljači na putu - rekao je Nikola Ćurčić za Tanjug.\nOn je dodao da je u nastavku putovanja ka Beogradu, ugledao i srnu koja je trčala po saobraćajnici i pokušala da preskoči bankinu.\n- Bespomoćno je pokušavala da se skloni sa puta pošto se odvojila od krda. Na svu sreću, Dragutin, koji je vozio, je na vreme prilagodio brzinu kako je ne bi udario – rekao je Ćurčić.\nInače, vozači kažu da se na ovom putu često pojavljuju srne, koje znaju da izazovu probleme u saobraćaju.


Otvoren "Paradajz fest" u Lebanu - JUGPRESS\nU Lebanu je večeras pom prvi put otvoren “Paradajz fest” koja ima za cilj promociju paradajza koji u ovoj opštini proizvodi veliki broj poiljoprivrednih proizvođača.\nSem toga, organizovan je i zabavni program u kome učestvuju poznata pevačka imena.\nPosle dobrodošlice predsednika opštine Lebane Ivana Bogdanovića u Lebanu je večeras nastupao Haris Džinović.\nDruge večeri, u subotu 31. jula sa početkom u 21 čas nastupa Ivan Milinković, nekadašnji pevač grupe Legende, a od 23 sata Amadeus bend.\nPoslednje večeri, u nedelju, je koncert Dejana Petovića i Big benda.\nU okviru manifestacije će biti održana i predavanja poljoprivrednih stručnjaka o zadrugarstvu, adekvatnoj zašitite i prihrani paradajza.


Imate još osam dana da uložite u srpski "LinkedIN za sport". Sakupljeno već 370.000 funti - Bizlife.rs\n07:06 Beograd, 18.05.2018.\nSrpska digitalna kompanija Playerhunter, kampanjom za dokapitalizaciju kroz popularnu platformu za “crowdfunding” Crowdcube iz Velike Britanije, za dve nedelje prikupila je preko 370.000 funti. Kompanija čiji prozivod je digitalna platforma za povezivanje fudbalera, menadžera, skauta, trenera, klubova, celog fudbalskog sveta na jedno mesto, ili kako se kaže na sajtu “LinkedIn za sport”, planira da podigne dodatnih 500.000 funti sterlinga kapitala i nastavi svoj vrtoglavi rast i razvoj i već je na skoro 75% svog cilja.\nCrowdfunding princip omogućava da svaki punoletni pojedinac investira u određeni projekat i postane njegov suvlasnik, u ovom slučaju Playerhunter-a.\nLak je ili makar izgleda lako sa strane, bio i put do prvih 370.000 funti, pošto je do trenutka pisanja ovog teksta kompanija prikupila podršku 209 investitora u vrednosti od 370.090 paint funti. Ostalo je još malo preko 30% do cilja, a kampanja je otvorena i za građane Republike Srbije i okolnih zemalja, s izuzetkom SAD, Kanade i Japana.\npreduzetništvo sport startap crowdfunding